Саволлар ва жавоблар » O'zbekiston Respublikasi Intellektual mulk agentligi\nRasmiy sahifa » Savollar-javoblar » Саволлар ва жавоблар\nМен савдо мажмуаси, хизмат кўрсатиш комплекси ва озик-овкат ишлаб чиқарувчи махсулотларимга ўз савдо логотип(бренд)имни олмоқчиман. Мен танлаган бренд банд ёки бўш эканлигини қаердан билсам бўлади?\nТовар белгиси эгалик ҳукукини олинганлиги ёки олинмаганлиги хақидаги маълумотларни 2013 йил 28 февралда Молия вазирлиги томонидан тасдиқланган 12-06-15-сон хизматлар тарифи Декларацияси асосида Интеллектуал мулк агентлиги билан шартнома тузган ҳолда олишингиз мумкин.\n«Товар белгилари, хизмат кўрсатиш белгилари ва товар келиб чиққан жой номлари тўғрисида»ги Қонуннинг 19-моддасига асосан, товар белгиси рўйхатга олинганлиги тўғрисидаги маълумотлар Агентликнинг расмий ахборотномасида эълон қилинади.\nАгентлик расмий ахборотномасининг электрон шакли Агентликнинг расмий сайтида www.ima.uz жойлаштирилган бўлиб ундан фойдаланишингиз мумкин. Шунингдек, Агентлик расмий ахборотномаси Агентликнинг кутубхонасида сақланади.\nБир неча шахс бир-биридан мустақил равишда саноат мулки объектини яратган бўлса, патент ёки дастлабки патентга бўлган ҳуқуқ кимга биринчи бўлиб берилади?\nДастлабки патент ва патент тушунчаларининг фарқи нима?\nИхтиролар ҳуқуқий жиҳатдан муҳофаза қилинадими?\nҲа, агар ихтиро сифатида кўрсатилган объект, башарти у янги, ихтирочилик даражасига эга бўлса ва уни саноатда қўллаш мумкин бўлса, ҳуқуқий жиҳатдан муҳофаза қилинади.\nПатент эгасининг мутлақ ҳуқуқи қачондан амал қилади?\nПатент эгасининг мутлақ ҳуқуқи патент ёки дастлабки патент ҳақидаги маълумотлар Патент идорасининг расмий ахборотномасида эълон қилинган санадан бошлаб амалда деб ҳисобланади. Устуворлик (приоритет) санасидан ёки «Ихтиролар, фойдали моделлар ва саноат намуналари тўғрисида»ги Ўзбекистон Республикаси Қонунинг 18-моддаси қоидаларига мувофиқ белгиланадиган бошқа санадан эътиборан ҳисобланганда ихтиро патенти йигирма йил мобайнида, саноат намунаси патенти ўн йил мобайнида, фойдали модель патенти беш йил мобайнида амал қилади. Дастлабки патент устуворлик санасидан бошлаб ҳисобланганда беш йил мобайнида амал қилади.\nНималар ихтиро сифатида эътироф этилади?\nМуаллифлик ҳуқуқи қандай ҳуқуқ ҳисобланади?


Ҳужжат 18.03.2017 00 санаси ҳолатига\nҚаранг: Ўзбекистон Республикаси Жиноят-процессуал кодекси 11-моддасининг иккинчи қисми.\nИчки ишлар органлари фуқароларнинг ҳуқуқлари, эркинликлари ва қонуний манфаатлари уларнинг жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, ҳимоя қилинишини таъминлайди.\nУшбу модданинг биринчи — бешинчи қисмларида кўрсатилмаган ички ишлар органлари ходимларини лавозимига тайинлаш ва лавозимидан озод этиш тартиби қонун ҳужжатларида белгиланади.\nҚаранг: Вазирлар Маҳкамасининг 2017 йил 24 апрелдаги 235-сон қарори билан тасдиқланган «Ички ишлар органлари томонидан ташкилотлар ва фуқароларнинг транспорт воситаларидан мажбурий тарзда фойдаланганлик натижасида қилинган харажатлар ёки етказилган зарар, шунингдек транспорт воситасининг эгасига етказилган мулкий зарарнинг ўрнини қоплаш тартиби тўғрисида низом».\n1.16.00.00.00 Хавфсизлик ва ҳуқуқ тартибот муҳофазаси / 16.06.00.00 Таъминлаш воситалари / 16.06.05.00 Махсус воситалар]\nрезина таёқлар — ушбу модда биринчи қисмининг иккинчи — олтинчи, саккизинчи, тўққизинчи ва ўн иккинчи хатбошиларида назарда тутилган ҳолларда;\nкўздан ёш оқизувчи моддалар, газли, шикастлантирувчи қурол — ушбу модда биринчи қисмининг иккинчи — олтинчи, саккизинчи, тўққизинчи ва ўн иккинчи хатбошиларида назарда тутилган ҳолларда;\nқўлкишанлар ёки бошқа боғлаш воситалари — ушбу модда биринчи қисмининг учинчи — еттинчи, тўққизинчи ва ўн иккинчи хатбошиларида назарда тутилган ҳолларда;\nмахсус бўёвчи ва маркировка қилувчи воситалар — ушбу модда биринчи қисмининг ўнинчи, ўн биринчи ва ўн иккинчи хатбошиларида назарда тутилган ҳолларда;\nэлектрошок қурилмалари — ушбу модда биринчи қисмининг иккинчи — бешинчи, еттинчи ва саккизинчи хатбошиларида назарда тутилган ҳолларда;\nхизмат ҳайвонлари — ушбу модда биринчи қисмининг иккинчи — еттинчи, тўққизинчи, ўн биринчи ва ўн иккинчи хатбошиларида назарда тутилган ҳолларда;\nчалғитма таъсир кўрсатувчи нур-товуш мосламалари — ушбу модда биринчи қисмининг саккизинчи, тўққизинчи ва ўн иккинчи хатбошиларида назарда тутилган ҳолларда;\nтранспорт воситаларини мажбурий тўхтатиш воситалари — ушбу модда биринчи қисмининг тўққизинчи ва ўнинчи хатбошиларида назарда тутилган ҳолларда;\nтинчлантириш кўйлаги — ушбу модда биринчи қисмининг иккинчи — олтинчи хатбошиларида назарда тутилган ҳолларда;\nсув билан зарба берувчи машиналар — ушбу модда биринчи қисмининг саккизинчи ва тўққизинчи хатбошиларида назарда тутилган ҳолларда;\nзирҳли машиналар — ушбу модда биринчи қисмининг олтинчи, саккизинчи ва тўққизинчи хатбошиларида назарда тутилган ҳолларда;\nмуҳофаза қилинадиган объектларни (ҳудудларни) ҳимоя қилиш, ғайриқонуний ҳаракатлар содир этаётган фуқаролар гуруҳларининг ҳаракатланишини тўсиш воситалари — ушбу модда биринчи қисмининг ўн иккинчи хатбошисида назарда тутилган ҳолларда;\nтўсиқ-ғовларни бартараф этувчи воситалар — ушбу модда биринчи қисмининг олтинчи, саккизинчи, тўққизинчи ва ўн биринчи хатбошиларида назарда тутилган ҳолларда.\nҚаранг: Ўзбекистон Республикаси Президентининг 2017 йил 29 ноябрдаги ПҚ-3413-сон қарори билан тасдиқланган «Ички ишлар органларида хизматни ўташ тартиби тўғрисидаги низом».\nбедарак кетиш — ходим қонунда белгиланган тартибда бедарак йўқолган деб топилгунига ёки вафот этган деб эълон қилингунига қадар;\nўн йиллик хизматдан сўнг — давомийлиги беш кун;\nўн беш йиллик хизматдан сўнг — давомийлиги ўн кун;\nйигирма йиллик хизматдан сўнг — давомийлиги ўн беш кун бўлган, ҳақ тўланадиган қўшимча таътил берилади.\nподполковникка қадар — эллик ёшга;\nполковниклар — эллик беш ёшга;\nгенераллар — олтмиш ёшга тўлгунига қадар ички ишлар органларида хизматда бўлади.\nкасаллиги — ҳарбий-тиббий комиссиянинг ички ишлар органларидаги хизматга яроқсизлиги тўғрисидаги хулосаси асосида;\nсоғлиғининг чекланганлиги ҳолати — ҳарбий-тиббий комиссиянинг ички ишлар органларидаги хизматга яроқлилиги чекланганлиги тўғрисидаги ва хизмат бўйича бошқа лавозимга ўтказиш имконияти мавжуд бўлмаган тақдирда, эгаллаб турган лавозимига мувофиқ хизмат мажбуриятларини бажара олмаслиги ҳақидаги хулосаси асосида;\nмалакаси етарли эмаслиги оқибатида эгаллаб турган лавозимига нолойиқлиги — аттестация натижалари асосида;\nҚаранг: Вазирлар Маҳкамасининг 2017 йил 19 июлдаги 522-сон қарори билан тасдиқланган «Ички ишлар органларида тиббий-санитария, тиббий-ижтимоий ёрдам ва санаторий-курорт таъминоти тўғрисида низом», Вазирлар Маҳкамасининг 2017 йил 26 сентябрдаги 764-сон қарори билан тасдиқланган «Ўзбекистон Республикаси ички ишлар органларида тиббий текширувни ташкил этиш ва ҳарбий-тиббий экспертизани ўтказиш тартиби тўғрисида низом».\nҚўшимча маълумот учун қаранг: Ўзбекистон Республикаси Президентининг 2017 йил 20 апрелдаги ПҚ-2906-сон «Ички ишлар органлари таянч пунктларининг профилактика инспекторларини хизмат уй-жойи билан таъминлашга доир қўшимча чора-тадбирлар тўғрисида»ги Қарори, Вазирлар Маҳкамасининг 2017 йил 26 сентябрдаги 765-сон «Ички ишлар органларининг хизмат уй-жойлари фондини шакллантириш ва ундан фойдаланиш тартиби тўғрисидаги низомни тасдиқлаш ҳақида»ги Қарори, Ўзбекистон Республикаси Вазирлар Маҳкамасининг 2017 йил 29 июндаги 444-сон «Ички ишлар органлари ходимларининг турар жой шароитларини яхшилашга доир қўшимча чора-тадбирлар тўғрисида»ги қарори.\nҚаранг: Вазирлар Маҳкамасининг 2017 йил 24 апрелдаги 234-сон қарори билан тасдиқланган «Ички ишлар органи ходимининг ёки унинг яқин қариндошларининг мол-мулкига унинг хизмат мажбуриятларини бажариши билан боғлиқ ҳолда етказилган зарарнинг ўрнини қоплаш тартиби тўғрисида низом».\nҚаранг: «Ички ишлар органлари ходимларига пенсия ва нафақа тайинлаш ҳамда тўлаш тартиби тўғрисида йўриқнома» (01.03.2018 й., рўйхат рақами 2977).\nҚаранг: Вазирлар Маҳкамасининг 2017 йил 1 июлдаги 452-сон қарори билан тасдиқланган Ўзбекистон Республикаси ички ишлар органларида хизмат мажбуриятларини бажариш чоғида тан жароҳати етказилган ходимларга ёки ҳалок бўлган ходимларнинг оила аъзоларига бир марталик нафақа тайинлаш тартиби тўғрисида низом.\nУшбу Қонун «Халқ сўзи» газетасининг 2016 йил 17 сентябрдаги 184 (6619)-сонида эълон қилинган.


Роман Вайденфеллер: "Бундеслигада 300та ўйин ўтказиш улкан шараф" / CHAMPIONAT.asia\n22:51Ла Лига. “Бетис” — “Барселона” LIVE 10 22:35“Лестер” ҳужумчиси жамоани тарк этиши аниқ бўлди 3 22:16Фабио Квальярелла: Хет-трикни ўзимга бағишлайман 14 22:02Испания. "Реал" "Депортиво"ни шарманда қилди 266 21:50"Ливерпуль" Старрижни қанчага сотмоқчилигини маълум қилди 11 21:40ЎФФ президенти Флорентино Перес билан учрашувда + ФОТО 34 21:22Германия. Олтита гол киритилган ўйинда "Бавария" ғалаба қозонди 15 21:10"Роналду тарихдаги энг зўри эмас" 101 21:00АПЛ. "Саутгемптон" - "Тоттенхэм". LIVE ҳисоб 13 20:54"Насаф" тожикистонлик футболчининг дубли туфайли Ироқнинг тўрт карра чемпионини мағлуб этди 42 20:22Диего Коста 10 кун футбол ўйнай олмайди 2 20:00Футболчини "Гарри Поттер" ҳақидаги фильмга таклиф қилишган экан 6 19:44Депай: "Манчестер"дан кетиш тўғри қарор эди" 4 19:29Испания. "Реал" - "Депортиво". Бошланғич таркиблар маълум 41 19:16“Локомотив” Дубайдаги сўнгги назорат ўйинини “Краснодар”га қарши ўтказади 12\nРоман Вайденфеллер: "Бундеслигада 300та ўйин ўтказиш улкан шараф"\n04 ноя 14:37\nРоман Вайденфеллер "Штутгарт" билан ўйинда ўзининг Бундеслигадаги 300-ўйинини ўтказди.\nЭнди 2та турдан кейин "Боруссия" фахрий дарвозабони немис элитасининг ўйинлари бўйича Ларс Риккенни (301 ўйин) ортда қолдириб 4-ўринни эгаллаши мумкин. Лекин кечаги ўйин Вайденфеллер учун муҳим аҳамиятга эга, ахир бундай юбилей фаолиятда бир марта бўлади.\n- Бу Бундеслигадаги 300-ўйининг бўлди. Бу улкан шараф шундайми?\n- Ҳа бу улкан шараф. Айниқса деярли барча ўйинларимни шундай буюк жамоа «Боруссия» Дортмундда ўтказганим. Муҳлислар ва жамоа раҳбарлари менга ишонч билдиришмоқда, шу қатори яқинда янги шартнома имзолаган мураббийимиз ҳам. Бундан ортиқ ажойибот йўқ!\n- Энди шунга кўникиш керакки сиз ҳақиқатдан ҳам уй учрашувларида рақибларни синдирмоқдасиз?\n- Биз ҳар сафар яхши ўйин ўтказиш учун шиддат билан ишлаймиз. Лекин ҳар доим ҳам бундай чиқишимиз билан бу юрда бундай ишончли ғалаба қозониб бўлмайди. Биз учун уй учрашувларида ғалаба қозониш жуда муҳим.\n- Бугунги ўйин сен учун қандай бўлди?\n- Биз биринчи бўлимда иккинчи бўлимдагидек эътибор билан ўйнай олмадик. Биз вақт ўтган сари Штутгартга имкон қолдирмадик ва хавфни шакллантириб бордик. Иккинчи бўлимда эса биз кутилганидан ҳам яхши ўйнадик. Биз пасларни яхши оширдик, кучли ҳужумлар қилдик ва ўз имкониятларимиздан унумли фойдалана олдик.\nБизнинг жамоада фақат катта потенциалга эга ажойиб ўйинчилар бор. Бизда ҳамма имкониятлар бор, лекин вақт ўтгани сайин биз ўйинни юқори даражада ушлаб туриш учун бир-биримизга янада кўпроқ ёрдам беришимиз керак, хаттоки ўйин тақдири ҳал бўлган пайтда ҳам.\n- Танаффус олдидан бўлган вазият пеналтига тортармиди?\n- Мени ўйлашимча пеналти бўлмаганди. Шунингдек мен ҳакамлар бригадасини ҳам мамнуният билан айтишни хоҳлардим, ахир бу энг эътиборли вазият эди. Кейин ҳакамлар ички мухокамадан кейин яхши қарор қабул қилишди ва бу тўғри қарор эди.\n- Сен вазиятга ойдинлик кирита оласанми?\n- Ҳамма ўйинда тез-тез бўлиб тургани каби Вернер бу вазиятда йиқилди, бу яққол қоида бузиш эмас эди. Умуман олганда бу мавзу мен учун ёпилиб бўлди, ҳакам тўғри қарорга келди.\n- "Арсенал" билан ўйин ҳақида:\n- Бу бошқа турнир. Буларни бир-бирига солиштирмаслик керак. Ўйлашимча биз ажойиб ўйин ўтказдик, лекин Арсенал юқори даражали жамоа эканлигини биламиз. Биз уларни Лондонда ютдик. Энди улар ҳам бизга қарши зарба беришни хоҳлашади, лекин биз ҳам кучли ўйин кўрсатиб Чемпионлар Лигасида ўз уйимизда ғалаба қозонишга ҳаракат қиламиз.\nРусчадан Жавлонбек Юсупов таржимаси\nМанба\t: bvb-russia.com


“EM-guld” мукофоти Гугушанинг жиноятларини фош қилганларга топширилди « Ўзбекистон Халқ Ҳаракати\n“EM-guld” мукофоти Гугушанинг жиноятларини фош қилганларга топширилди\n18 April 2013 - 10:03\n“EM-guld” – Europa mästare (Европа устаси) – олтин мукофоти қитъада турли ижод ва спорт усталари учун тақдим этиладиган рағбатлантирувчи мукофот турларидан биридир. Бу йилги “EM-guld” мукофоти Швеция телевидениясининг “Uppdrag Granskning” (Вазифа текшириш) таҳлилий дастури ижодкорларига насиб этди. 17 апрель кунида швед Оммавий Ахборот Воситаларида (ОАВ) айни мавзу кенг ёритилиб, газеталарда дастурнинг уч нафар журналистлари суратлари пайдо бўлди.\nШвед ОАВ да тағин Ўзбекистон Президжентининг тўнғич қизи Гулнора Каримованинг номи пайдо бўлмоқда ва унинг Teliasonera билан ҳамкорликда амалга оширган афёраси яна кун тартибига келган. “Uppdrag gransknings” айни масалани таҳлил қилгани, бу билан швед жамоатчилигини жиноятдан огоҳ этгани билан нафақат Швецияда, балки бутун Европада ҳам машҳур бўлди, ҳар қалай дунё кўламини айтишдан бироз тийилганимиз ҳам маъқул.\nКуни кеча Озодлик радиоси ҳам Гулнорага алоқадор Takilant дастидан Швециянинг Nordea банки ҳам жаримага тортилганлиги хабарини тарқатди (ozodlik.org).\n“Гап Nordea банки ўз мижозларидан бири бўлган Takilant Ltd. ҳисоб рақамларидаги пуллар манбасини етарлича ўрганмагани ҳақида кетмоқда”. – дея хабар қилди радио. Нордея банкини Швеция солиқ бошқармаси (Skattevärket) 30 миллион швед кронаси миқдорида жарима тўлашга мажбур қилмоқда. Кўриб турганимиздек, жамият очиқ ва кучли бўлганида жавобгар томони “мен билмай қолибман”, деб жазодан омон қола олмайди. Бу каби ҳаққоний ишлашни ўзбек судларида мутлақ кўрмайсиз ҳам.\n“CIRCOM Европанинг жойлардаги теле-радио дастурлари асоциациясидир”, – деб ёзади швед давлат телевидениясининг сайтида баён этилган хабарда, – “1994 йилдан буён у Европада энг яхши деб топилган дастурларни тақдирлаб келади” (svt.se/ug)\n“Uppdrag granskning” йирик мобиль телефонлар оператори бўлган Teliasonera –нинг Ўзбекистонда режим билан ҳамкорлигини фош этди ва бу йилнинг энг яхши “журналистик тадқиқоти” учун ҳам айни мукофотга лойиқ топилди. Бу дастурнинг мукаммал чиқганлигининг исботи сифатида дастур муҳаррири бўлган Нильс Ҳэнссоннинг (Nils Hanson) аудиторлик текширувларини ҳам келтириш мумкин.\n“Бу шуни кўрсатмоқдаки, бизнинг позицияларимиз мустаҳкамланиб бормоқда ва биз Европадаги журналистик тадқиқотлар олиб борувчи етакчи дастурлардан бирига айланди”. – дейди ишда танилиб қолган увчи кўзга Нильс Ҳенссон.\nЎзбекистон томони Швеция телевидениясининг бу дастурига нисбатан бирор муносабат билдира олгани йўқ. Аммо Ўзбекистон Ташқи ишлар вазирлиги айни мана шу таҳлилий дастурнинг кўрсатувлари сабаб, Швеция ҳукуматига ўз норозилик нотасини топширган эди. Бу ҳақида Озодлик радиоси шу йилнинг 4 январь кунида хабар тарқатганди. (ozodlik.org).\nГулнора Каримованинг Швейцарияда ва Швецияда олиб борган хуфёна ҳаракатлари ошкор этган Швеция телеканалининг бир таҳлилий дастури муаллифлари Европада энг илғор журналистлар мақомига эга бўлди.\n“Ҳар ёмоннинг бир яхшилиги ҳам бор” дейдилар. Бу ёмонликнинг яхшилиги швед журналистларига насиб этди. На чора, муборак бўлсин деймиз!


Форум доирасидаги тадбирлар Шунингдек\nГлавная / Шунингдек / Форум доирасидаги тадбирлар\nФорум доирасидаги тадбирлар\n25.07.2018 08:54 Шаҳардаги “Нуруллабой” маданият ва истироҳат боғида “Миллий ва умуминсоний қадриятларни асраб-авайлаш ҳамда ривожлантиришда маҳалланинг ўрни” мавзусида бўлиб ўтган форум чинакам байрамга айланди. Хива шаҳар ҳокими Э.О.Яқубов, туман ҳокими О.А.Матяқубовлар форум мақсади ҳақида гапириб, иштирокчиларни қутладилар.\nФорум доирасида меҳнат ярмаркаси, ҳунармандлар, тадбиркорлар маҳсулотлари кўргазмаси, банк-лар, тегишли ташкилотлар томонидан маслаҳатлар ташкил этилди. Маҳаллалардаги нуронийларнинг давра суҳбатлари, миллий куй-қўшиқлар, қадриятларни акс эттирувчи саҳна қўринишлари барчада катта таассуротлар қолдирди.\nОсойишталикни таъминлаш, оилаларда соғлом ижтимоий муҳитни қарор топтириш, аҳоли ўртасида меҳр-оқибат ришталарини мустаҳкамлашда маҳаллалардаги жамоатчилик тузилмаларининг ҳиссаси катта. 2018 йилнинг 15 февраль куни Ўзбекистон Респуб-ликаси Вазирлар Маҳкамасининг “Маҳалла институтининг янада самарали фаолият юритишни таъминлаш чора-тадбирлари тўғрисида”ги қарори қабул қилинди. Мазкур қарор-ни ўрганиш ва маҳаллаларда жамоатчилик тузилмаларини малакасини ошириш мақсадида “Лолазор” маҳалласида ўқув семинар ташкил қилинди. Уни ФЎЎБОФМ кенгаши раисининг 1-ўринбосари Ш.Аширов очди.\nСеминарда Хива шаҳар ҳокими ўринбосари, хотин-қизлар қўмитаси раиси Л.Атажонова ва “Оила” илмий-амалий тадқиқот маркази раҳбари М.Аллаберганова, маҳалла фуқаролар йиғини қошида фаолият кўрсатаётган “Ота-оналар университети” ва “Қайноналар кенгаши” жамоатчилик тузилмаларини маҳаллалардаги ўрни юзасидан маҳалла мутахассислари У.Матяқубова, Р.Собироваларнинг маърузалари тингланди.\nТадбир сўнгида маҳалла аҳолиси билан сайёр қабул ўтказилди. Шундан сўнг фаоллар маҳалла мутахассислари иштирокида “Лолазор” маҳалласида яшаётган ногиронлар ҳолидан хабар олинди. Уларнинг айримларига ўз тадбиркорлигини бошлашида моддий-маънавий ёрдам бериш ва имтиёзли кредитлар ажратиш юзасидан таклиф ва тавсиялар берилди.\nФЎЎБОФМ Хива шаҳар кенгаши раиси ўринбосари.


ЎЗБЕКИСТОННИНГ ЖАҲОН МУСУЛМОН ТУРИЗМИ РЕЙТИНГИДАГИ ЎРНИНИ ЯНАДА ЯХШИЛАШ ЧОРАЛАРИ КЎРИЛАДИ - AUZ.UZ\nЎзбекистонда туризм хизматларини янада диверсификациялаш чора-тадбирлари кўрилади. Ушбу тадбирлар доирасида мамлакатнинг Жаҳон мусулмон туризми рейтинги (Global Muslim Travel Index, GMTI)даги мавқеини яхшилаш чоралари кўрилади. Ушбу мақсад 27 май куни Президент Шавкат Мирзиёев учун ўтказилган тақдимот вақтида баён қилинган, бу ҳақда «Ўзбекистон 24»нингрепортажиданмаълум бўлди.\nРежага кўра, Ўзбекистонда зиёрат туризми инфратузилмасини ривожлантиришга қаратилган миллий қонунчилик мослаштирилади, зиёрат туризми инфратузилмаси лойиҳалари учун Ислом тараққиёт банки ва бошқа институтлар маблағлари жалб этилиши кўзда тутилган. Бундан ташқари, GMTI рейтингини тузувчи CrescentRating агентлигининг МДҲ бўйича минтақавий офиси Ўзбекистонда очилиши кутилмоқда.\nСингапурнинг CrescentRating халқаро рейтинг агентлиги ва Mastercard ташкилоти билан ҳамкорликда ишлаб чиқилган 2019 йилги Global Muslim Travel Index’нинг умумий рейтингида 55 балл билан 130 мамлакат орасида 22-ўринни эгаллаган эди. Таққослаш учун, Қозоғистон 24-ўринни, Қирғизистон 29-ўринни, Тожикистон 35-ўринни, Туркманистон 51-ўринни эгаллаган.


Кепа Аррисабалага номини кўпчилик кеча, «Челси» уни дарвозабонлар учун футбол тарихидаги рекорд сумма – 80 миллион евро эвазига сотиб олганидагина эшитишди. Уч ҳафтагина олдин Буффоннинг 17 йиллик рекордини бузган Алиссон тахтда узоқ турмади. Кепа энди нафақат футбол тарихидаги энг қимматбаҳо дарвозабон, шунингдек, испаниялик футболчилар ичида ҳам бу рейтингнинг энг юқорисига чиқиб олди. У Алваро Мората ва Диего Костани (66 миллион евро) қимматбаҳо испан футболчилари руйхатидан пастга тушириб юбора олди.\nУмуман олганда, «Атлетик»ка қойил қолиш керак. Бильбаоликларнинг сўнгги йиллардаги трансферларига бир қаранг: 2012 йилда Хави Мартинес учун 40 миллион евро, Андер Эррера учун 36 миллион евро, Эмерик Ляпорт учун 65 миллион, Кепа учун 80 миллион евро. Дунё футболида у қадар юлдуз бўлиб танилмаган 4 нафар футболчи учун 221 миллион евро. «Атлетик» менежментига фақат қарсак чалиш мумкин.\nАслида Кепа у қадар «нонейм» эмас, у Ла Лига мухлисларига, айниқса, «Реал» ишқибозларига таниш. Айнан «Реал»нинг бу дарвозабонга қизиқиши унинг нархини шу қадар осмонга сапчитиб юборганини балки билмасангиз керак. Гап шундаки, «Реал» бу дарвозабон билан январда ҳам қизиқиб кўрган ва ҳатто Кепа Мадридда тиббий кўрикдан ҳам ўтганди. Аммо сўнгги паллада Зидан бу трансферга «вето» қўйди. У мавсум давомида асосий дарвозабонни ўзгартиришни истамаганди.\nБундан ташқари, ушбу трансфернинг содир бўлмагани ҳақида бошқа версиялар ҳам бор. Баъзилар, аслида дарвозабоннинг ўзи «Реал»га ўтишни истамаганини айтишади.\n«Мен бундай қарорни қабул қилишдан олдин обдон ўйлашим керак эди. Фаолиятимнинг энг муҳим босқичида айнан қайси йўлдан кетишим кераклиги ҳақида ўйладим, оилам, яқинларим билан маслаҳатлашдим, барчасини тарозига солишим керак эди» – деб жавоб беради Кепа ундан Мадридга ўтмагани сабаблари ҳақида сўралганда.\nНатижада «Атлетик» Кепа Аррисабалага билан янги 2025 йилгача мулжалланган шартнома тузди ва натижада белгиланган 20 миллион евролик товон пули 80 миллионга кўтарилди.\nҚизиғи, бу воқеадан бир неча ой ўтиб, дарвозабон ўзига хос услубда мадридликлардан «қасдини олганди». «Сантяго Бернабеу»да кечган ўйинда у «Атлетик» либосида шу қадар ажойиб сейвларни амалга оширдики, «Реал» кимни қўлдан чиқарганини ҳис қилган бўлса керак. Ўша ўйин 1:1 ҳисобида якунланган, «Атлетик» Мадриддан бир очко олиб кетишга муваффақ бўлганди.\nХўш, 23 ёшли энг қиммат дарвозабон Кепа Аррисабалага ким ўзи?\nКепа Аррисабалага Ривуэлта 1994 йилнинг 21 ноябрида Басклар юртининг Ондарроа шаҳарчасида туғилган. 9 ёшидан бошлаб «Атлетик» системасидан жой олган Кепа тезлик билан турли ёшдаги жамоаларда кўтарилиб борди. Икки йил иккинчи дивизиондаги ижара мавсумларидан сўнг, у 2016 йилнинг сентябрида асосий таркибда дебют қилди ва илк ўйинидаёқ ўз дарвозасини дахлсиз сақлай олди. Ўша 2016/17 йилги мавсумдаги 23 ўйинда Кепа дарвозасига атиги 22 гол урилди, ўртамиёна жамоа дарвозабони учун жуда яхши кўрсаткич ҳисобланади. Турнир жадвалида 16-ўринни олган «Атлетик» 5-ўриндаги «Вильяреал»дан кам гол ўтказиб юборгани, албатта, Аррисабалаганинг хизматидир.\n«Унинг реакцияси жуда юқори, позицияни жуда яхши танлайди. Унинг ҳаракатларида ўзига бўлган ишонч сезилиб туради, бу эса, шерикларига ҳам ижобий таъсир қилади» – дейди у ҳақида «Барселона» бош мураббийи Эрнесто Вальверде. Айнан унинг қўл остида Кепа 21 ёшида «Атлетик»да дебют қилган эди. Кейинги, 2017/18 йилги мавсумда эса, Кепа сейвлар сони бўйича лигада учинчи ўринни эгаллади. У ўтган мавсумда иккита пенальтини қайтарган, жарима майдони ичидан йўлланган 64 зарбани бартараф этган. Шунингдек, унинг узоқ масофаларга узатган 368та паси аниқ етиб борган.\nВальверденинг гапларини «Атлетик» ярим ҳимоячиси Микель Сан Хосе ҳам қувватлайди: «У ажойиб дарвозабон. У доим хотиржам, бу эса бизга ҳам хотиржамлик олиб келади. Биз уни ҳеч қачон асабий ёки ишончсиз ҳолатда кўрмаганмиз».\n«Мен унга бир йил олдин эътибор бергандим», – дейди «Челси»нинг янги мураббийи Маурисио Сарри, - «менинг илк таассуротим – у жуда яхши дарвозабон, ҳали жуда ёш, лекин жуда яхши дарвозабон».\nУнинг яна бир устунлиги оёқ билан жуда яхши ўйнай олишидар. Айтишларича, 14 ёшгача бўлган жамоада жароҳатлар кўпайиб кетгач, Кепа майдонда ҳам ҳаракат қилишига тўғри келган ва ҳатто икки гол муаллифи бўлган экан.\nКатта футболдаги атиги икки мавсум Кепа Аррисабалагага Испания терма жамоасига номзод бўлишига кифоя қилди. Аслида гап фақат «Атлетик» сафидаги ўйинларда эмас, у ўсмирлик давридан турли ёшдаги терма жамоаларга жалб қилиб келинади. Ёшлар ўртасидаги 2012 йилги Европа чемпионатида у қаҳрамонлардан бири бўлганди. Испаниянинг ғалабаси билан якунланган ўша турнирда Кепа асосий дарвозабон бўлган ва Кепанинг французларга қарши ярим финалда пенальтилар сериясидаги ажойиб ўйини Испанияни финалга олиб чиққанди. Асосий терма жамоадаги дебют ўтган йилнинг охирларида содир бўлди. У Коста-Рикага қарши ўртоқлик ўйинида (5:0) «қизил фурия» либосини кийди.\nКепанинг дунёнинг энг қиммат дарвозабонига айланишида «Реал»нинг ҳам таъсири бор деб юқорида айтилди. Бу ҳали ҳаммаси эмасди, мадридликларнинг «Челси» дарвозабони Тибо Куртуани ўз томонларига оғдириб олишлари «Челси»нинг пулни аямасдан сафрлашига замин яратди. Охир-оқибат Куртуанинг кетишга қарор қилиши «Челси»да зудлик билан дарвозабон масаласини ҳал қилиш заруриятини пайдо қилди. Балки шунинг учун Кепанинг трансферини кўпроқ «довдираш»га йўяётганлар жуда кўп.\nЛекин айтиш мумкинки, нарх ҳақидаги гаплар асосан бугунги кун учун, эртага Кепа «Челси» дарвозасида ишончли ўйнай бошласа, эсдан чиқади. Нархдан қатъи назар бирор бир хариднинг омадли трансфер деб аташ учун футболчининг янги жамоасидаги ўйинлари энг асосий омил бўлиб ҳизмат қилади. Демак ҳали Кепа ўз сўзнини айтгани йўқ.\nКиритилди: 19:04 09.08.2018. Ўқилди: 514 марта. Фикрлар сони: 0 та.


hidoyat.uz – “Мовароуннаҳр” нашриётининг сайти - Етимнинг бошини силанг!\nЕтимнинг бошини силанг!\nИслом дини мусулмонларни фарзандларга кафиллик қилиш, меҳрибонлик кўрсатиш, яхшилик қилишга буюрган ва бу иш учун улкан ажрларни ваъда қилган. Ана шундай яхшилик қилинадиган кишилардан бири – етимлардир.\nЕтим – балоғатга етмаган ва отаси вафот этган ўғил ва қиз болалардир.\nАллоҳ таоло етимни кафилликка олишни яхшиликлар қаторида санаб шундай деган:\n“Ва Аллоҳга ибодат қилинглар ва Унга ҳеч нарсани ширк келтирманглар. Ота-онага, қариндошларга, етимларга... яхшилик қилинглар” (Нисо сураси, 36-оят).\nБошқа бир оятда Аллоҳ таоло етимларга яхшилик қилишни Ўзига яқинлаштирадиган амаллардан, яхшиликнинг энг улуғ турларидан деб зикр қилган:\n“Яхшилик юзингизни машриқ ёки мағриб томонга буришингизда эмас. Лекин яхшилик ким Аллоҳга, охират кунига, фаришталарга, китобга, Пайғамбарларга иймон келтирса ва яхши кўрган молини қариндошларга, етимларга, мискинларга, ватангадоларга, тиланчиларга, қул озод қилишга берса, намозни қоим қилса, закот берса. Аҳд қилганда аҳдига вафо қилувчилар, камбағаллик, қийинчилик пайтида ва шиддат вақтида ҳам сабр қилувчиларга, ана ўшалар содиқ бўлганлардир. Ана ўшалар тақводорлардир” (Бақара сураси, 177-оят).\nМана бу оятда Аллоҳ таоло етимга эътибор бермайдиган, унга икром кўрсатмайдиган кимсаларни маломат қилган:\n“Йўқ! Балки Сизлар етимларни икром қилмассизлар” (Фажр сураси, 17-оят).\nБу оятда эса етимга қаҳр қилиш, зулм қилишни қиёмат кунини ёлғонга чиқариш билан ёнма-ён келтирган:\n“Жазо кунини ёлғонга чиқарувчини кўрдингми?”\n“Ана ўша, етимни қўполлик билан ҳайдайдир” (Моун сураси, 1-2-оятлар).\nАллоҳ таоло ушбу оятда Набий соллаллоҳу алайҳи васаламни етимга қаҳр кўрсатишдан қайтарган:\n“Аммо етимга қаҳр қилма” (Зуҳо сураси, 9-оят).\nАллоҳ таоло мана бу оятда етимнинг молига фақатгина яхшилик мақсадида яқинлашишни, акс ҳолда яқинлашмасликни амр қилган:\n“Етимнинг молига то вояга етгунча яқинлашманг. Магар яхши йўл билан бўлса, майли” (Анъом сураси, 152-оят).\nАллоҳ таоло қуйидаги оятда етимга таом бериш ва унга эҳсон қилиш жаннатга олиб борадиган, қиёмат машаққатидан қутқарадиган йўл эканини баён қилган:\n“Ўзлари таомни яхши кўриб турсалар ҳам, уни мискин, етим ва асирга берарлар”. (Аброрларнинг хислати нима экан! Улар ҳаттоки ўзларига таом керак бўлиб, ҳожатлари тушиб турса ҳам, мискин, етим, асирларни ўзларидан устун қўйиб, таомни уларга берадилар.)\n“Албатта, Биз сизларни фақат Аллоҳнинг розилиги учун овқатлантирамиз. Бунинг эвазига сизлардан мукофот ёки ташуккур хоҳласмиз”.\n“Албатта, биз қўрқинчли, шиддатли, узун кунда ўз Роббимиздан қўрқамиз”, (дерлар)”.\n“Бас, уларни Роббилари ўшал кун шарридан сақлади ва уларга хушрўйлик ҳамда хурсандчилик ато қилди”.\n“Ва сабр қилганликлари учун уларни боғу роғ ва ипаклар билан мукофотлади” (Инсон сураси, 8-12-оятлар).\nЕтимнинг бошини силаш, унга меҳрибонлик қилиш қалбдаги қаттиқликни кетказади.\nАбу Ҳурайра розияллоҳу анҳудан ривоят қилинади: “Бир киши Расулуллоҳ солаллоҳу алайҳи васалламга қалби қаттиқлигидан шикоят қилди. Шунда у зот: “Агар қалбинг юмшашини хоҳласанг, мискинга таом бер ва етимнинг бошини сила!” дедилар. Имом Аҳмад ривояти.\nБир киши Имом Аҳмад раҳимаҳуллоҳдан “Қалбим қандай юмшайди?” деб сўради. У киши “Қабристонга кир ва етимнинг бошини сила!” дедилар.\nНабий соллаллоҳу алайҳи васаллам етимларга яхшилик қиладиган Қурайш аёлларини мақтадилар. У зот: “Туяга минган аёлларнинг яхшиси Қурайш аёлларидир. Етимга, болалигида меҳрибон бўлади. Эрининг никоҳидалигида эрининг риоясини қилувчи бўлади” деганлар. Муслим ривояти.\nМолнинг энг яхшиси ундан етимга берилганидир. Набий соллаллоҳу алайҳи васаллам: “Албатта, бу мол ширин, ям-яшил нарсадир. Мискинга, етимга ва йўловчига берилган молнинг эгаси бунча ҳам яхши мусулмондир!” Муттафақун алайҳ.\nПайғамбар соллаллоҳу алайҳи васаллам етимни кафилликка олган кишига жаннатда ўзлари билан бирга бўлишини башорат бериб шундай дедилар: “Мен билан етимни кафилликка олган киши жаннатда мана шундай ёнма-ён бўламиз”. Муттафақун алайҳ.\nНабий алайҳиссалом шу гапни айтганларида кўрсаткич ва ўрта бармоқлари билан ишора қилдилар-да, уларнинг орасини бироз очдилар.\nИбн Баттол айтадилар: “Ушбу ҳадисни эшитган кишининг зиммасида Набий соллаллоҳу алайҳи васаллам билан жаннатда бирга бўлиш учун унга амал қилиш вазифаси бордир. Зеро, жаннатда бундан афзал мартаба йўқдир”.\nЕтимни кафилликка олиш – балоғатга етгунича унинг нафақаси, кийими, одоби, тарбияси, унга меҳрибонлик қилиш кабилардир.\nКафолатига олиш – етимни ўз уйига олиб кетиш, бағрига босиш, ҳожатларини бажариш билан бўлади. Бунда етим кафилликка олувчининг қариндоши бўладими ёки бегонами, фарқи йўқ.\nХайрия жамиятлари орқали етимларнинг нафақасига, то улар балоғатга етгунича, маблағ ўтказиш ҳам етимни кафилликка олишга киради.\nЕтимнинг ўз молидан ўша етимнинг ўзига сарф қилиб, молини эҳтиёт қилганлар ҳам етимни кафилликка олганлар қаторига киради.\nЕтимнинг молини тасарруф қиладиган, ўзини кафилликка оладиган киши ниятига эътибор бериши керак. Нияти Аллоҳнинг розилиги бўлиши керак.\nЕтимнинг молига, қачонки етимга фойдаси бўлсагина, яқинлашиш керак. Аллоҳ таоло бу ҳақида шундай деб марҳамат қилади:\nЕтимнинг молини шаръий йўл билан, етимга фойда бўладиган тарзда кўпайтириш керак. Аллоҳ таоло шундай деб марҳамат қилади:\n“Сендан етимлар ҳақида сўрарлар. Сен: “Уларга ислоҳ қилиш яхшидир”, деб айт” (Бақара сураси, 220-оят).\nЕтимнинг молида исрофга, бепарволикка йўл қўйишдан, ўша молни ноҳақ ейишдан сақланиш керак. Чунки, унинг молини зулм йўли билан ейиш дўзахга киришга сабаб бўладиган гуноҳлардандир. Аллоҳ таоло шундай деган:\n“Албатта, етимларнинг молини зулм ила еганлар, қоринларида оловни еган бўладилар. Ва, шубҳасиз, дўзахга кирадилар” (Нисо сураси, 10-оят).\nНабий соллаллоҳу алайҳи васаллам етимнинг молини ейишни ҳалокатга олиб борувчи еттита гуноҳлардан бири сифатида зикр қилганлар: “Еттита ҳалокатга олиб борувчи нарсалардан четланинглар!” деб бошланган ҳадисда у зот алайҳиссалом “Етимнинг молини ейиш”ни ҳам айтганлар. Муттафақун алайҳ.\nЕтимнинг молига ёмон ниятда яқинлашиш кабира гуноҳлардандир. Етимни уриш, озор бериш, хорлаш оғир гуноҳдир. Аллоҳ таоло шундай деб марҳамат қилган:\nЕтимга қаҳр қилишдан қайтариш – унга яхшилик қилишга, қалбига шодлик киритишга амрдир.\nЕтимни кафиллигига олган, унинг молини тасарруф қилаётган киши Аллоҳдан қўрқиши керак.\nЕтимга табассумини, насиҳатини, гўзал тарбия беришни, юмшоқ сўзни аямаслиги, унга меҳрибон ота бўлиши керак. Қатода раҳимаҳуллоҳ “Етимга раҳмли ота бўлинг!” деганлар.\nБалоғатга етмаган боланинг отаси вафот этса, барча масъулият онасининг зиммасига тушади. Эри вафот этиб, етим фарзандини тарбия қилишда масъулиятни ҳис қилган оналар улуғ олимларни тарбия қилишган. Масалан, Имом Аҳмад раҳимаҳуллоҳнинг оналарини олиб кўрайлик.\nИмом Аҳмад раҳимаҳуллоҳ оналари ҳақида шундай деганлар: “Онам мени бомдоддан анча олдин уйғотар эдилар. Мен ўша пайтда ўн ёш эдим. Қиш кунларида менга иссиқ сув тайёрлаб берар, кейин мен ва онам бирга таҳажжуд намозини ўқир эдик. Кейин онам мени кимсасиз, қоронғу йўллардан етаклаб бомдодни ўқиш учун масжидга олиб борардилар. Кун ярмига етгунича онам мен билан қолардилар. Талаби илмдан ва Қуръон ёдлаш дарсидан бўшагунимча мени кутиб турардилар”.\nБу онанинг етим ўғлига кўрсатган хизмати, бу йўлдаги машаққатларга сабр қилгани сабабли Имом Аҳмад мусулмонларнинг имомларидан ва уламоларидан бири бўлиб етишдилар.\nЕтимларни кафилликка олганлар, етим боқаётганлар уларга яхшилик қилишга, тарбияларига эътибор беришга, меҳрибонлик қилишга, фойдали илм беришга, намозга буюришга, гуноҳлардан қайтаришга, уламоларнинг мажлисларига олиб боришга, солиҳларнинг суҳбатида иштирок эттиришга, фитналардан узоқ қилишга ҳарис бўлишлари керак!\nАллоҳ таоло барчамизнинг етимпарвар бўлишимизни, етимларнинг бошини силаб, қалбларимиз юмшашини ва охиратда Пайғамбаримиз Муҳаммад соллаллоҳу алайҳи васаллам билан жаннатда бирга бўлишимизни насиб этсин, омин!\nШайх Иброҳим ибн Али Ҳаддодийнинг “Имсаҳ роъсал ятийм” номли мақоласидан


01.11.2019 18:26 0 1638\n1 ноябрь куни Ўзбекистон Президенти Шавкат Мирзиёев ШҲТ Ҳукумат раҳбарлари кенгаши мажлисида иштирок этиш учун мамлакатимизга амалий ташриф билан келган Россия Федерацияси Ҳукумати Раиси Дмитрий Медведевни қабул қилди. Бу ҳақда президент матбуот хизмати хабар берди.\nДавлатимиз раҳбари меҳмонни самимий қутлар экан, кўп асрлик дўстлик, ўзаро ишонч, ҳурмат ва қўллаб-қувватлаш анъаналарига асосланган Ўзбекистон-Россия муносабатлари изчил ривожланиб бораётганини катта мамнуният билан қайд этган.\nДмитрий Медведев самимий қабул ҳамда мамлакатларимизнинг кўп қиррали муносабатларини ҳар томонлама мустаҳкамлашга қаратаётган эътибори учун Ўзбекистон Президентига миннатдорлик билдириб, Россия Президенти Владимир Путиннинг саломи ва энг эзгу тилакларини етказди, дейилади матбуот хизмати хабарида.\nУчрашувда таъкидланганидек, аввало олий даражада йўлга қўйилган фаол муносабатлар ва конструктив мулоқот икки томонлама ҳамкорликни мисли кўрилмаган даражага кўтариш ва уни янги амалий мазмун билан бойитишга хизмат қилиб келмоқда.\nСавдо-иқтисодий, инвестициявий ва кооперацион алоқалар изчил ривожланиб бораётгани мамнуният билан қайд этилди. Нефть-газ, энергетика, транспорт, қишлоқ хўжалиги ва бошқа тармоқларда истиқболли лойиҳалар амалга оширилмоқда. Ҳудудлараро ва маданий-гуманитар алмашинувлар, жумладан, фан, таълим ва туризм соҳасидаги шериклик кенгаймоқда.\nУчрашувда Ўзбекистон ва Россия ўртасидаги стратегик шериклик ва иттифоқчилик муносабатларини янада чуқурлаштириш борасидаги ўзаро интилиш қатъий экани тасдиқланди, дея хулоса қилинади хабарда.\nШавкат Мирзиёев ШҲТ учрашув Дмитрий Медведев\nЖамият Кеча, 19:51


10:27 20 Феврал 2020\n10:17 23.01.2020 (Янгиланган 14:45 23.01.2020) Ҳавола олиш\nТОШКЕНТ, 23 янв – Sputnik. Россия ва Белоруссияда ягона валюта 2030 йилдан кейин киритилади деб ҳисоблайди, Россия Давлат думасининг МДҲ ишлари қўмитаси раисининг биринчи ўринбосари Виктор Водолацкий.\nРоссия ва Беларусда ягона валюта жорий этиш бундан 20 йил олдин, 2000 йилнинг 26 январида имзоланган Иттифоқчилик шартномасида айтиб ўтилган. Бу масала узоқ вақтдан бери муҳокама қилиб келинмоқда. 2019 йил давомида Москва ҳам Минск ҳам ягона валюта жорий этиш тарафдори эканликларини билдиришди.\n“Айни дамда ушбу масалага доир ҳужжатларнинг 90 % имзоланган. Лекин айрим масалалар ҳалигача муҳокама қилинмоқда. Менимча ягона валюта 2030 йилдан сўнг киритилиши мумкин. келишувлар шунчалик секин кетмоқда”, - деди Водолацкий РИА Новостига.\nРоссия Думасининг яна бир вакили, Халқаро ишлар қўмитаси раҳбари ўринбосари Андрей Климов айтишига қараганда Россия ва Белоруссия иттифоқи собиқ СССР ҳудудида ташкил этилган энг муваффақиятли уюшма. Ўтган йиллар мобайнида икки давлат барча соҳаларда имкон қадар яқинлашишга муваффақ бўлишган.\n"Россия ва Беларус интеграция жараёнини бошлаган биринчи давлатлар бўлгани туфайли турли қийинчиликларга дуч келаётгани табиий ҳол. Ягона валюта яратиш - ана шундай қийин масалалардан биридир. Асосий муаммо икки давлат иқтисодининг ҳажми турлича эканлигида", - дейди сенатор.\nЎзбекистон ва Беларус ўртасида асосий ҳамкорлик йўналишлари - эксперт\nКлимов айтишига қараганда, агар Россия ва Беларус ягона валюта жорий этса, икки давлат иқтисоди масштабларини ҳисобга олган ҳолда, иттифоқ молия тизимида Россиянинг роли кучаяди. Буни Минск яхши тушунади.\n"Бошқа томондан олганда, иқтисодимиз ҳажми энг катта бўла туриб, рублдан бошқа ягона валюта жорий этиш - бу Россия молия тизимини ушбу интеграцион лойиҳага "қарам" қилиб қўйиши мумкин. Агар бизнинг иқтисодимиз тенг ҳажмли бўлганда - бошқа гап эди", - дейди сенатор.\nШу билан бирга Халқаро қўмита вакили, самарасиз интеграция мисоли сифатида Европага қўшилган айрим собиқ СССР республикаларини келтирди.\n"Ўз вақтида Болтиқбўйи давлатларини Европага шоша-пиша қўшилиб олди. Оқибатда эса, ушбу давлатларда ишлаб чиқариш камайиб кетди, ЕИдан молиявий ёрдам чекланган миқдорда олинмоқда, улар аҳолисининг учдан бири иш излаб чет элга чиқиб кетган", - деди Климов.\nСенатор айтишига қараганда, умумий ҳисобда Россия ва Беларус интеграциясида ижобий томонлар жуда кўп. Хусусан, Россия ва Беларус Иттифоқчилик шартномаси асосида мудофаа, саноат, тиббиёт ва маданият ва бошқа кўплаб соҳаларида самарали ҳамкорлик қилишмоқда.


Эртага Ўзбекистонга совуқ ҳаво кириб келади - 09.09.2021, Sputnik Ўзбекистон\nРеспубликанинг шимолий ҳудуди ва айрим тоғли зоналарда ҳаво ҳарорати +6 ... +8 даражагача пасайиши, ёмғир қорга айланиши мумкин. 09.09.2021, Sputnik Ўзбекистон\nТОШКЕНТ, 9 сен - Sputnik. Қорақалпоғистон гидрометерология хизмати хабарига кўра, эртага кечаси республиканинг айрим ҳудудларига Қозоғистондан ўтаётган антициклон оқими таъсири остига тушиши мумкин. Бунга сабаб - шимол ҳудудларида Қозоғистон марказидан ўтаётган совуқ антициклон оқимининг бир чети таъсиридир, дейилган хабарда.\n© Sputnik / Григорий Сысоев / Фотобанкка ўтишОсенняя погода\nРеспубликанинг шимолий ҳудуди ва айрим тоғли зоналарда ҳаво ҳарорати +6 ... +8 даражагача пасайиши, ёмғир қорга айланиши мумкин.\nТОШКЕНТ, 9 сен - Sputnik. Қорақалпоғистон гидрометерология хизмати хабарига кўра, эртага кечаси республиканинг айрим ҳудудларига Қозоғистондан ўтаётган антициклон оқими таъсири остига тушиши мумкин.\nХусусан, 10 сентябрь кечаси Устюрт платоси ҳудудларида ҳаво ҳарорати +6 даражагача пасайиш прогнози қилинмоқда.\nШунингдек, 10 сентябдан 11 сентябрга ўтар кечаси Нукус шаҳрида ҳаво ҳарорати +8 даражагача пасаяди.\nУндан ташқари 10 сентябр куни республиканинг жуда баланд тоғли ҳудудларида ёғаётган ёмғир қорга айланиши мумкин.\nБунга сабаб - шимол ҳудудларида Қозоғистон марказидан ўтаётган совуқ антициклон оқимининг бир чети таъсиридир, дейилган хабарда.


Хоманаий Қум шаҳрига борди\nОятуллоҳ Али Хоманаий Қумда минглаб тарафдорлари олдига чиқди.\nЭрон олий руҳоний етакчиси 19 октябр куни Қум шаҳрига борди. Айни пайтда, эронликлар орасида Оятуллоҳ Али Хоманаийнинг шиалар учун муқаддас ҳисобланган шаҳарга сафари сабабларига оид турли миш-мишлар тарқаган.\nОятуллоҳ Али Хоманаий шиаларнинг муқаддас Қум шаҳрига охирги марта борганига бир йилдан ошди. Эрон Олий руҳоний етакчисининг Қумга ташрифини баъзи кузатувчилар унинг путури кетган обрўсини тиклаш учун уриниши ўлароқ баҳоламоқда.\n2009 йилги президентлик сайловидан кейин юзага келган тартибсизликлар эронликлар нигоҳида Хоманаийнинг мавқеи ва легитимлигига анчайин зиён етди. Эрон ҳокимиятидаги парокандалик кўзга ташлана бошлагач, ёқалашаётган сиёсатчилардан устун бўлиши лозим бўлган қудратли ва адолатли олий руҳоний етакчи сифатида унинг обрўйига жиддий путур етди. Ҳатто баъзи норозилар очиқчасига уни диктатор, деб аташгача борди.\nПарижда муҳожиратда яшаётган таҳлилчи ва диншунос олим Муҳаммад Жавад Акбарайн Озодлик билан суҳбатда, Қум шаҳрига махсус уюштирлагн сафари воситасида Оятуллоҳ Али Хоманаий олий етакчи сифатида ўз салоҳиятини тиклашга уринмоқда деяётганлардан бири.\n- Сиёсий ва ижтимоий легтимлиги таҳдид остида қолган етакчи ўзининг диний легитимлигини фақатгина Қум шаҳрида ва уламолар орасида тиклай олиши мумкин. У одамларга Эронда диннинг маркази ҳисобланган Қумда ўзига яраша обрўйи сақланиб қолганини намойиш қилиши керак, дейди таҳлилчи.\nАна шу нуқтаи назардан Хоманаийнинг нуфузли уламолар ҳамда ҳокимият доираларидан узоқлашаёзган сиёстачилар билан алоқаларни яхшилашга ҳаракат қилишини кутиш мумкин.\nХоманаийнинг Қумга сафарини сайловдан кейинги намойишларни куч билан бостирган режимни очиқ танқид қилиб келган уламоларни қўрқитишга уриниш, деб баҳолаётган таҳлилчилар ҳам йўқ эмас.\nЎтган йилги сайлов олди кампаниясида мухолифат етакчиси Мирхусайн Мусавийни қўллаб-қувватлаган журналист Сирожиддин Мирдомодий олий етакчининг бу уринишлари натижа бермайди, деган ишончда.\n- Ҳокимият вакиллари таҳдид тили билан гаплашишга ўрганиб қолган, улар бировни кўндира оладиган муроса тилида гаплаша олмайди. Ана шу маънода таҳдид қилиш нуфузли уламолар ва исёнкор сиёсатчилар билан тил топшишнинг самарали усули эмас. Балки бу йўл билан уларнинг овозини учиришга муваффақ бўлишар, лекин Хоманаий билан муроса қилишларига эриша олмайдилар.\nКейинги ойларда Эрон ҳукмдорларини танқид қилиб келган нуфузли уламолар, жумладан Оятуллоҳ Юсуф Санаий ва Оятуллоҳ Али Муҳаммад Дастғойиб ҳукумат-параст кучларнинг босимига учарб келаётган эди. Жорий ой бошида уларнинг овозини учириш чораси сифатида Интернет саҳифаларига тўсиқ қўйилди.\nХоманаийнинг сафари олдидан ўзини “Қум уламолари ва мударрислари”, деб атаган гуруҳ Оятуллоҳ Али Хоманаий Қумга ўз “маржайати”, яъни кундалик ҳаётдаги қонун-қоидаларга оид фатволар чиқариш ҳуқуқини тасдиқлаш учун келмоқда, мазмунидаги очиқ хат эълон қилди.\nМазкур гуруҳ Эрон олий руҳоний етакчиси билан учрашиш Эрон ҳукмдорларининг жиноятларини маъқуллаш билан баробар бўлиб, Қуръони Каримнинг исломий талқинига зид бўлишидан огоҳлантирди.\nМухолифат Интернет сайтларининг хабар қилишича, Қумда Хоманаийнинг минглаб расмлари аҳоли орасида тарқатилмоқда ва дўконлару жамоат биноалри деворларига ёпиштирилмоқда.\nОятуллоҳ Али Хоманаий тарафдорлари унинг Қумга ташрифини мамлакатда бирдамликни кучайтирадиган “тарихий” ва “муҳим” воқеа, дея таърифламоқда. Қум Жоме масжидида Жума Намозига имомлик қиладиган Сайид Муҳаммад Саидий Хоманийни Қумда кутиб олиш Имом ал-Маҳдийни қаршилаш билан баробардир, дейишгача борди.\nАйни пайтда, танқидчилар Хоманаийнинг ташрифига тайёргарликни қиролга тож кийдириш маросимига таққослаб, қораламоқда.


ЎзА - Футувват – барча қилмакдир, демак йўқ\nБугун бутун дунёга коронавирус пандемияси таҳдид солиб турибди. Бу вирус туфайли йирик-йирик шаҳарлар, ташкилотлар, таълим муассасалари, хиёбонлар, кўчалар ҳувиллаб қолди. Вирус тарқалган ҳудудларда карантин жорий қилинди, шифокорлар касалланганларни даволашга сафарбар этилди.\nБарча хайрли ишларда пешқадам, эзгуликка эш бўлган мўмин-мусулмон юртдошларимиз ҳам имкон қадар касаллик тарқалишининг олдини олишга ўз ҳиссаларини қўшишмоқда. Имом-домлалар ва отинойилар кексалар, кам таъминланган оилалар, ижтимоий ҳимояга муҳтож кишиларга моддий ёрдам беришда камарбаста бўлиб, ҳазрат Алишер Навоийнинг “Мурувват – барча бермакдир, емак йўқ, Футувват – барча қилмакдир, демак йўқ” сўзини ўзларига шиор қилиб олишди.\nҲар куни ойнаи жаҳон орқали отини ошкор қилишни хоҳламаган кўплаб саховатпеша юртдошларимиз озиқ-овқат маҳсулотлари, бирламчи тиббиёт воситалари, дори-дармонларни мурувватга муҳтож оилаларга етказиб беришаётгани сўзимизга далил бўлади.\nКоронавируснинг олдини олиш бўйича юртимизда кенг кўламли ишлар амалга оширилаётган бир пайтда, афсуски, айрим кишиларнинг карантин қоидаларини бузаётгани кишини ташвишга солади. Хабарингиз бор, шу йил 23 мартдан тўйларни тўйхоналарда ўтказиш тўхтатилди. Лекин шунга қарамай, айримлар уйларида карнай-сурнай садолари остида, айримлар оддийроқ бўлса-да тўй қилишда давом этяпти.\nШукрки, ҳаммамизнинг ақлимиз расо, оқдан қорани, эзгуликдан ёвузликни, яхшиликдан ёмонликни ажрата оламиз. Ахир, карантин даврида тўйларни тўхтатиш, жаноза, дафн ва таъзия маросимларини ихчамлаштириш халқимизнинг, 34 миллиондан зиёд фуқаронинг манфаатини кўзлаб амалга ошириляпти-ку! Наҳотки, тушуниб етмасак?!\nРаҳбарларга итоат этиш, уларнинг сўзларига қулоқ солиш динимизда фарз (шарт) ҳисобланади. Аллоҳ таоло Қуръони каримда: «Эй имон келтирганлар! Аллоҳга итоат этингиз, Пайғамбарга ва ўзларингиздан (бўлмиш) бошлиқларга итоат этингиз!» (Нисо сураси, 59-оят), бежиз марҳамат қилмаган.\nБугун ҳар биримиз ҳар қачонгидан ҳам ҳушёрроқ бўлишимиз зарур. Айниқса, маҳалла фаоллари, отинойилар карантин қоидаларига риоя қилган ҳолда халқимиз орасида тушунтириш-тарғибот ишларини олиб бориши, умрадан қайтган киши, албатта, 120 кишини чақириб зиёфат бериши шарт эмаслиги, бунинг ўрнига кам таъминланган оилаларга эҳсон қилишнинг савобини улуғлигини уқтириши керак.\nБугунги вазиятда одамларни тўплаб, уларнинг кўнглини оламан, деган умидда қилинган ҳар қандай иш ўзини ўтга-чўққа уриш билан биробар. Аллоҳ таоло Қуръони каримда: «Ўзингизни ҳалокатга дучор қилманг» (Бақара сураси, 195-оят), деб буюрган.\nЎзбекистон мусулмонлари идорасининг Уламолар Кенгашининг коронавирус (COVID -19) инфекцияси тарқалишининг олдини олиш бўйича Фатвосида: “Ҳар бир мусулмон ибодатлар ва дуоларда Аллоҳ таолодан ушбу касалликни даф қилишини сўраб, ихлос билан илтижо қилишлари лозим. Динимиз покликка буюрар экан, касалликнинг олдини олиш борасидаги Соғлиқни сақлаш вазирлиги томонидан тавсия этилган кўрсатмаларга қатъий амал қилиш ҳар бир мусулмоннинг вазифасидир”, дейилган.\nДемак, ўзини, фарзандларини, оиласини, соғлигини, келажагини ўйлаган, динимиз таълимотига риоя қилувчи ҳар бир киши давлатимиз ва ҳукуматимиз қарорларига, мазкур фатвога қатъий риоя қилиши шарт.\nАсрлар давомида не-не машаққатларни, турли синовларни енгиб ўтган донишманд халқимиз, албатта, бу балодан ҳам эсон-омон, бағрибутунликда чиқиб олади, иншоаллоҳ. Бунга шубҳа йўқ. Куни кеча коронавирус инфекцияси тарқалишига қарши курашишни кучайтириш масалаларига бағишланган видеоселектор йиғилишида Юртбошимиз халқимизга мурожаат қилиб: “Коронавирус пандемияси бутун инсоният учун Яратганнинг берган бир синовидир. Ҳамма жипслашиб, шифокорларнинг барча тавсияси, кўрсатмаларига амал қилсалар, одамларимиз карантин даврида ҳаётий заруратсиз ўз хонадонларини тарк этмаса, касалликнинг илк белгилари аниқланганда, уни яширмай шифокорларга ўз вақтида мурожаат қилсалар, биз бу касалликни албатта енгамиз!” дея таъкидлади.\nДарҳақиқат, коронавирус юқмаслиги учун ҳамма ўз уйида ўтириши шарт. Бу қайғули вазият ҳам ўтиб кетади. Халқимиз ҳар бир ишдан ҳикмат излашга одатланган. Шу боис карантин пайтида уйда қолиб, кўпроқ китоб мутолааси билан шуғулланиш, дуо ва зикрлар қилиш энг оқилона ечимдир. Бу билан биз нафақат ўзимизнинг маънавиятимизни юксалтирамиз, айни пайтда фарзандларимизнинг ҳам китоб ўқиш кўникмасини шакллантирамиз. Тўғри, авваллари ҳам китоб ўқиганмиз, лекин оила даврасида тизимли китоб ўқиш ҳолатлари кам бўлган.\nАллоҳ таоло Наҳл сураси 80-оятида: «Аллоҳ сизлар учун уйларингизни оромгоҳ қилди...», деб марҳамат қилади. “Уқба ибн Омир: “Ё Расулуллоҳ, нажот нимада?” деб сўради. Набий алайҳиссалом: “Тилингни тий, сени уйинг сиғдирсин ва гуноҳларинг учун тазарру қил” (Имом Термизий ривояти).\nБиргина шу оят ва ҳадис бугунги вазиятда зарур бўлмаган ҳолларда ҳам уйидан чиқиб, карантин қоидаларига риоя қилмаётган, ҳам ўзини, ҳам оиласи соғлигини хавф остига қўяётган, турли нотўғри хабарлар тарқатаётган ҳар бир мўмин-мусулмон учун хулоса чиқариб, ўзини ўнглаб олиш учун кифоя қилади.


Snapdragon 865+ ва 16 ГБ «оперативка»ли бу геймерофон AnTuTu’да жаҳон рекордини янгилади! (+ илк «жонли» расмлар) - Terabayt.Uz\nSnapdragon 865+ ва 16 ГБ «оперативка»ли бу геймерофон AnTuTu’да жаҳон рекордини янгилади! (+ илк «жонли» расмлар)\nКечагина биз Asus компаниясининг ROG Phone 3 смартфони хусусиятларини TENAA регулятори фош этгани ҳақида ёзгандик. Энди эса мазкур геймерофон AnTuTu сервисида текшириб кўрилди ва... у кутилганидан ҳам кучли экан!\nTENAA регулятори Asus ROG Phone 3 моделининг хусусиятларидан ташқари, «жонли» суратини ҳам ўз сайтида эълон қилди:\nУшбу ўйинбоп смартфон 6,59 дюймлик, Full HD+ форматли AMOLED-дисплей билан таъминланган. Дактилоскоп экранга ўрнатилган; кўзнинг рангдор пардасини сканерловчи 13 мегапикселлик олд камера эса юқори ромга жойланган. ROG Phone 3 геймерофонининг уч модулли бош камерасида асосий датчик 64 мегапикселлик аниқликка эга.\nМазкур флагман Snapdragon 865 базасига қурилиши кутилаётган эди, лекин мазкур чипсет максимал 2,84 гигагерцлик такт частотасида ишлай олади. TENAA’даги сўнгги маълумотлар эса, Asus ROG Phone 3 моделида такт частотаси 3,01 ГГц.га тенг бўлган бошқа процессор қўлланганини кўрсатяпти!\nДемак, Asus ўзининг учинчи авлод геймерофонида Snapdragon 865+ чипсетини қўллаяпти. Бундан ташқари, юқоридаги скриншотга кўра, уни тезкор хотираси 8, 12 ва 16 гигабайтлик, доимий хотираси эса 128, 256 ва 512 гигабайтлик вариантларда чиқаришади.\nШунингдек, Asus ROG Phone 3 моделини аллақачон AnTuTu бенчмаркида ҳам текшириб кўришган ва у 646610 баллик натижа билан дунё рекордини янгилаган:\nТаққослаш учун келтириб ўтсак, май ойидаги энг кучли Android-флагманлар рейтингида Snapdragon 865 процессорли OPPO Find X2 Pro флагманининг рекорди 604 123 баллни ташкил этган. Snapdragon 865 Plus чипсетини бўлса Qualcomm жорий йилнинг учинчи чорагида тақдим этиши, мазкур процессорга асосланувчи илк смартфон эса Lenovo Legion бўлиши айтилган.\nДемак, самарадорлик қироли бўлган Asus ROG Phone 3 ўйинбоп флагманининг расмий тақдимотини кутамиз. Туркумнинг олдинги авлод вакиллари июнь ва июль ойларида чиққанини ҳисобга олсак, бунисини ҳам узоғи билан бир ярим ой ичида намойиш этишади.\n#AnTuTu #Asus #Android смартфон #бенчмарк #мобил ўйинлар #ўйинлар #Qualcomm Snapdragon 865+ #Asus ROG Phone 3


Наққошлик технологияси, асбоб-ускуналар, материаллар ва улардан фойдаланиш ҳақида маълумот. Устахоналарда техника хавфсизлиги, ёнгиндан сақланиш қоидалари » Tasviriy san`at » Referat » Referat | Haqida\nAsosiy / ReferatTasviriy san`at Наққошлик технологияси, асбоб-ускуналар, материаллар ва улардан фойдаланиш ҳақида маълумот. Устахоналарда техника хавфсизлиги, ёнгиндан сақланиш қоидалари\nНаққошлик технологияси, асбоб-ускуналар, материаллар ва улардан фойдаланиш ҳақида маълумот. Устахоналарда техника хавфсизлиги, ёнгиндан сақланиш қоидалари\nFayl hajmi 13,91 kB\n1. Наққошлик машғулотларини олиб бориш учун қулай шарт-шароитлар.\n2. Наққошлик машғулотларида ишлатиладиган асбоб-ускуна ва материаллар.\n3. Ишлатиладиган асбоб-ускуна ва материаллардан фойдаланиш усуллари.\nМашђулотни бошлашдан аввал дарс учун махсус хона жихозланиши зарур. Жиҳозлар машғулотни методик ва дидактик жиҳатдан тўҚри ташкил этишни таъминлайди ва дарснинг самарадорлигини оширади. Хона кенг деразали бўлиб, унга қуёш нури чап томондан тушишизарур. ЁруҚлик чап тарафдан тушиб турса…болаларнинг кўриш қобилияти сусаймайди. Уларнинг умуртқа поҚонаси қийшаймаслиги учун стол-стуллар болаларнинг бўйи ва ёшига муносиб бўлиши зарур. Хона доим қуруқ… тоза бўлиши… харорати (18-20градус) сақланиш керак. Ўқитувчи талабалар иши устидан тўла назорат қилиб туриши ва ҳар бир талаба билан индивидуал ишлай олиши учун хонада тўла имконият яратилиши лозим. Хонада ўқув қуроллари ва материаллар… кўргазма материаллар ҳамда талабалар ишларини сақлаш учун шкаф ёки токчалар бўлиши зарур.\nТалабалар машғулот пайтида гавдаларини тўғри тутиб ўтириш ҳамда асбоб-ускуналардан фойдланишда методик ва хавфсизлик қоидаларига риоя қилиш кераклиги тушунтирилади ва кўрсатилади.\nНаққошлик санъати асарларини таҳлил қилишда, халқ усталарининг асарларини, уларнинг ижодий фаолиятларидаги айрим даврларни, усталар иш услубини қиёслаб, уларнинг бир-биридан фарқини кўрсатишда техник воситалардан фойдаланиш катта самара беради. Бундай техник воситаларга эпидаскоп, фильмоскоп, кинопроектор ва диапроектор, магнитофон, телвизор, компьютер ва бошқалар киради. Наққошлик хонасида бу воситаларнинг бўлиши мақсадга мувофиқдир.\nТехник воситалардан тўғри ва унумли фойдаланиш ўқувчи-талабаларда талабаларда санъатга катта қизиқиш уйғотади… уларда ижодкорлик ва фаолликни орттиради. Маълумки… булар ўз навбатида машғулотларнинг мазмунли олиб борилишига ёрдам беради. Шунингдек… кўрсатмалилик ёрдамида ўтказилган машғулотлар талабаларда фикрлаш… нарса ва ҳодисаларни бир-бирига таққослаш… улар ўртасидаги умумийлик ёки тафовутни аниқлаш… ўтилган мавзуни узоқ вақт эсда олиб қолиш кўникмаларини ҳосил қилади.\nНақш чизиш учун яхши сифатли расм дафтари… альбом ва бутун оқ "ватман"… ўртача юмшоқликдаги оддий қора қалам… юмшоқ оқ ёки кўк ўчиргич… учбурчакли ёки тўғри чизғичлар… циркуль … 1 дан 10 гача номерли хар-хил мўйқалам (кист) лар… керакли бўёқ турлари: қуруқ бўёқ… минерал бўёқ… мой бўёқлар, гуаш, темпера бўёқлари, бўёқ қориш учун идишчалар ёки банкачалар, аралаштириш учун таёқчалар мавжуд бўлиши лозим.\nОдатда, нақш чизиш учун юмшоқ ва ўртача юмшоқликдаги М, ТМ ёки Н, НВ каби белгили қалам турларидан фойдаланилади. £аттиқ қаламлар қоғозни тилиб юборади ва ўчирганда из қолдиради. ¥аддан ташқари юмшоқ қалам билан ҳам нақш чизиш ярамайди, у бўялиб кетади.\n£аламни ишга тайёрлашга алоҳида ахамият бериш керак. £алам учини чиқаришда ёгоч қисми 15-20 мм, графит қисми тахминан 5-6 мм очилади.\nЧизиладиган чизиқларни бармоқлар тўсиб қолмаслиги учун қаламнинг очилган учидан сал баландроқдан уч бармоқ билан ушланади. £аттиқ қисиб ушламаслик керак, буларнинг ҳаммасини муаллим кўрсатиб тушунтиради.\nЧизилган нақшнинг марказини аниқ белгилаш ва рамкалар ҳосил қилишда тўғри ва учбурчакли чизғичдан, ҳар хил ўлчамдаги айланалар чизишда ва уларни тенг бўлакларга бўлишда циркулдан фойдаланилади.\nНақшга бўёқ яхши мўйқаламлар билан суртилади. Мўйқаламларнинг ишга яроқлиси қуйидагича танлаб олинади: уни тоза сувга солиб силкитилади, агар мўйқаламнинг учи бирикиб ингичка ҳолга келса, у ишга яроқли, тўзиб турса, яроқсиздир.\nМўйқаламлар бўрсиқ, сувсар, олмахон каби хайвонлар юнгидан тайёрланади. Биз бўрсиқ юнгидан ясалган 1 дан 10 гача рақамли мўйқаламлардан фойдаланишни тавсия этамиз.\n1.Сиёҳ мўйқалам - 1,2,3 рақамли мўйқаламлар бўлиб, ахта ёрдамида нақш туширилгандан сўнг уларни юргизиб чиқиш ва гуллар тортишда ишлатилади. 4,5 рақамли мўйқаламлар эса банд ва марғўлаларни ранглашда қўлланилади.\n2.Оби мўйқалам - 6,7 рақамли мўйқаламлар бўлиб, улар барг, гул ва кичик юзларни ранглаш ҳамда нақш композицияларини чеккаларини (рамкаларни) юргизиб чиқиш учун ишлатилади.\n3.Мола мўйқаламлари - 8,9,10 рақамли мўйқаламлар бўлиб, катта барг, банд, гуллар ва нақшлар тагига (катта замин, кичик заминга) ранг бериш учун фойдланилади.\nНаққошликда ишлатиладиган бўёқ турлари қуйидагилардан иборат: қуруқ бўёқ, гуаш,акварель, эмульсия, бўёқ, минерал бўёқ, мойбўёқ, темпера бўёқлари. Наққошлик машғулотларида энг кўп қўлланиладиган бўёқ гуашдир. Гуаш кичик идишчаларда ёки алоҳида банкаларда бўлиб… у сувда яхши эрийди. Гуашнинг яна бир қулайлиги шундаки… у билан турли рангдаги қоғозлар ва ёғочларни ҳам бўяш… бир рангни иккинчи ранг билан аралаштириб, учинчи бир ранг ҳосил қилиш мумкин.\n¥ар бир бўёқ алоҳида стакан ёки кичик идишчада тайёрланади… алоҳида таёқча билан аралаштирилади.\nБўёқ зарур суюқликда ва тиниқликда тайёрланиши лозим. Бунда оқ бўёқни бошқа бўёқлар билан аралаштириб… керакли рангни топа билиш муҳим ахамиятга эга. Ёғоч буюмларни нақшлаш учун қуйидаги асбоб-ускуна ва материаллар керак: ёғоч, белчалар, жилвир қоғоз, бўр, писта кўмир, синька, дока, хитой қоғози (калка), нина, алиф, елим, қуруқ кукунли бўёқлар, лак, 1-20 номерли мўйқаламлар, идишчалар ва бошқалар. Нақш муаллими ўқувчиларга бу асбобларни ишга тайёрлаш ва улардан фойдаланиш йўлларини ўргатади.\nТалабалар ёғоч буюмларни нақшлашлари учун ёғоч турлари ва уларнинг хусусиятларини билишлари керак. Чунки нақш ишлашга ҳар қандай ёғоч ҳам ярайвермайди. Нақш ишлаш учун мос ёғоч танлангандан кейин унга дастлабки ишлов берилади ва юза текисланади (шпаклёвка қилинади) ҳамда текисланган юза бўёқ билан бўялади (грунтовка қилинади).\nНақш ишлаш учун қайин, қора қайин, терак, қарағай, нок, ёнғоқ ва бошқа ёғочлар танланади. Бу ёғочлар табиий шароит яхши қуритилган ва ҳеч қандай нуқсонсиз бўлиши керак. Ёғоч юзасига механик ишлов берилгандан сўнг унга алиф мойи ёки дурадгорлик елими сурилади.\nХока тайёрлаш: юпқа латта ёки икки қават докага майдаланган писта кўмир кукуни, синька, бўр ёки белил порошоги солинади ва халтача холида тугилади. Шу билан хока тайёр бўлади.\nАхта тайёрлаш: юпқа хитой қоғози нақшланадиган буюм юзасига қўйилиб, ўлчаб олинади ва шу юзага мос ахта тайёрланади. Нақшнинг ярим ёки чорак қисми қоғозга юмшоқ қора қалам билан чизилади.\nНақш симметрик ўқлари бўйича икки, тўрт ва ундан ортиқ бўлакларга букланади. Нақшни юмшоқ ёстиқча устига қўйиб, нусҳа устини игна билан тешиб чиқилади. Тешилган нусҳа аниқ ва равшан кўриниши учун тешикчалар оралиғи нақш нусҳасининг йирик ёки майдалигига қараб белгиланади. Нусҳа қанчалик майда бўлса, тешикчалар оралиғи шунчалик яқин бўлиши керак. Шундан сўнг қоғоз ёйиб юборилганда бутун нақш (ахта), яъни нусҳа ҳосил бўлади. Тайёрланган ахталардан бир неча маротаба фойдаланилади, шунинг учун улар эҳтиётлаб сақланади. Ахта ёғоч юзасига ёйилиб, устидан хока уриб чиқилади ёки босиб юргизилади. Юзага туширилган из ўчиб кетмаслиги учун нақш йўллари устидан кичик рақамли мўйқалам, қора ёки бирор тўқ рангдаги қалам билан сиёҳ-қалам қилиб чиқилади. Чизилган ва нақшланган юзанинг энг четидан қора бўёқ билан 3-5 мм йўғонликда оби тортилади.\nЁгоч юзасига туширилган нақшларнинг излари бўялади ва буёқлар ўчиб ва суркалиб кетмаслиги учун устидан 2 ёки 3 марта лаклаб чиқилади. Лакларнинг ранги тоза ва тиниқ бўлиши керак. Лакланган буюмлар 18-22 градусли, чангсиз ва қуруқ жойда сақланади.\nTeglar: билан бўё1179 на1179ш На11791179ошлик керак бўлиши ё1171оч ра1179амли фойдаланиш мўй1179аламлар На1179ш кичик асбобускуна материаллар юмшо1179 1179ора юзасига бўлиб мўй1179алам 1203амда\nТехника хавфсизлиги, асбоб-ускуналар ва дастгохларни ишчи холатга тайёрлаш1\nТехника хавфсизлиги, асбоб-ускуналар ва дастгохларни ишчи холатга тайёрлаш\nТехника хавфсизлиги қоидалари\nГанч ўймакорлигининг меъморчиликда қулланилиши\nГанч уймакорликда ишлатиладиган материаллар\nГанчкорликда ишлатиладиган асбоб-ускуналар ва улардан фойдаланиш\nТехника хавфсизлиги, асбоб ускуналар ва дастгохларни ишчи холатга тайёрлаш\nҚишлоқ хўжалигининг моддий-техника ресурслари, фан-техника тара ...\nЯримўтказгичли ва диэлектрик материалларнинг монокристалларини олиш техноло ...\nТикув машинасида ишлаш ва техника хавфсизлиги қоидалари хакида тушун ...


Шаҳрисабздаги Халқаро мақом анжумани 75та давлат...\n05.09.2018 09:07 0 1131\nЎзбекистон Республикаси Қашқадарё вилояти Шаҳрисабз шаҳрида 6-10 сентябрь кунлари Халқаро Мақом санъати анжумани ўтказилади.\nУшбу анжуманга 75та давлатдан хорижий меҳмонлар келиши кутилмоқда, деб хабар беради Маданият вазирлиги матбуот хизмати.\nШаҳарда бир неча ойлар давомида қурилиш, қайта таъмирлаш, ободонлаштириш, кўкаламзорлаштириш ишлари амалга оширилиб, замонавий ёритиш ускуналари ўрнатилган.\nОқсарой ҳудудида меҳмон ва мезбонлар учун барпо қилинаётган 1800 ўринли махсус амфитеатрда бир неча кундан сўнг концерт томошари ўтказилади.\nОқсаройнинг халқ билан гавжум кўчалари байрам шукухини тараннум этмоқда. Шаҳрисабз шаҳрига ташриф буюрган инсон ўзини гўё бир эртакка тушиб қолгандек ҳис этади, мафтункор табиат қўйнида барча ҳудудлар тарихини ва маданиятини ифода этувчи махсус саҳна қурилмалари қад кўтарган.


Водий марвариди / ADOLAT ижтимоий-сиесий газетаси\nЮртимиз довруғини оламга таратган улуғ алломалардан бири Муҳаммад ал-Марғиноний “Назм ал-жамъи ал-кабир” асарида “Агар Фарғона водийси Турон ўлкасида тоғлар орасидан униб чиққан, барқ уриб очилиб, қизил ёноқларини офтобга тутган лолага ўхшаса, Марғилон шаҳри лоланинг ёноғига қўнган бир томчи шабнам, яъни водийнинг марваридига монанд”, деб ёзади. Бу қиёснинг Марғилонга нисбатан берилиши бежиз эмас. Шаҳар ўзининг олис ўтмиши, тарихи, асрлар давомида намоён қилиб келган мафтункор, яшилликка, гўзалликка бурканган қиёфаси билан, бағрида халқимизнинг беқиёс миллий қадриятларини асраб келаётгани, тараққиёти билан бу баҳога муносиб эканлигини исботлади. Зеро, барча даврлар тарихчилари “Марғилон — Мовароуннаҳрдаги, Турон ўлкасидаги гўзал, аҳолиси кўп, ер-суви яхши, ҳунармандчилик ривож топган, Яратганнинг назари тушган шаҳар”, деб эътироф этадилар.\nФарғона водийсининг тарихи қадимий Косон, Қува, Ахсикент, Эйлатон, Қайроғоч, Куйиктепа, Далварзинтепа, Қорадарё шаҳарлари, Симтепа, Арктепа, Миқтиқўрғон каби масканлар харобалари тимсолида намоён бўлади. Бугунги Марғилон бағрида олис қадимият изларини кўрсатувчи кўҳна обидаларни, архитектура ёдгорликларини учратиш қийин. Лекин археологларнинг ХХ асрнинг охирги беш-олти йили ичида бу ерда олиб борган қазишма ишлари ўз самарасини берди. Марғилон остидан 20-25 гектарга тенг қадимий шаҳар ва шаҳар ҳукмдорларининг қароргоҳи, саройлари харобалари излари топилди. Шаҳарнинг яна бир қисмидаги археологик қазишмалар натижасида зардуштийларнинг ибодатхонаси ва олов доимо ёниб турган оловхоналари, меҳроб қолдиқлари ўринлари аниқланди.\nБу ердаги 30 дан ошиқ археологик ёдгорликлар туфайли ҳунармандлар маҳалласи ўрни белгиланиб, улардан топилган тош, бронза, мис ва темирдан ясалган буюмлар, сопол идишлар, қизил ангоб бериб ишланган хум ва кўзалар, ҳар хил ҳайкалчалар ўрганиб чиқилди. Натижада буларнинг ҳаммаси эрамиздан олдинги II ва милодий I асрларга оидлиги тасдиқланди. Зеро, 3-4 минг йиллик қадимиятга доир икки бошли илон акси туширилган тош тумор, сакларнинг бронзадан ясалган 2,5 минг йиллик тарихга эга қозони, қадимий лашкарларнинг тасвирлари топилган водий заминидан Марғилон билан боғлиқ бу ноёб осори-атиқаларнинг қазиб олиниши табиий эди.\n— Марғилон шаҳрининг 2000 йиллиги муносабати билан унинг ўндан ортиқ жойида археологик қазиш, илмий тадқиқот ишлари олиб борилди, — дейди археолог Муҳаммаджон Исомиддинов. — Барча нуқталарида кекса тарих изларига дуч келдик. Айниқса, шаҳарнинг ғарбий қисмида тарихий иншоотлар қолдиқлари кўпроқ топилди. Бир жойда бошқа иморатларга нисбатан юксак платформа устига қурилган уйнинг деворлари қолдиқлари сақланиб қолган экан. Уй ниҳоятда катта бўлган. Унинг атрофида ноёб ашёлар, буюмлар намуналари сочилиб ётарди. Уйнинг пойдевор асоси ҳам бошқаларига нисбатан мустаҳкам эди. Шу сабабли уни шартли равишда ҳукмдорлар саройи деб белгиладик. Ҳукмдорлар саройининг қурилиш санаси 20 асрдан кам эмасди. Ана шунинг ўзи ҳам шаҳар ёши ҳақида аниқ маълумот берарди. Умуман, Марғилонда шаҳар бир жойда барпо этилган. Натижада эски шаҳар устида янги шаҳар қад ростлаб бораверган. Шунинг учун унинг қадим тарихи замонавий шаҳар остига кўмилиб кетган.\nМарғилон сўзининг келиб чиқиши ҳақида ҳар хил ривоятлар, маълумотлар мавжуд. У битикларда Марғилон, Марғинон, Мурғинон шаклларида ёзилади. “Тарихи Фарғона” ва “Шайбонийнома” асарлари муаллифлари Марғинон шаҳри номи мурғ ва нондан олинган, яъни ҳукмдор ҳузурига товуқ ва нон кўтариб чиққан одамларнинг илтифотига биноан Мурғинон атала бошланган, деган афсонани келтирадилар. Этнограф олимлар Марғинон сўзи марғ—майсазор, ўтлоқ, яйлов жой маъносини англатади, деб изоҳлайдилар. Муаррих Ибрат тарихий асарида “Фарғона водийси ҳудудларида 2000 йиллар муқаддам муғлар яшаганлар. Улар шаҳарлар барпо этганлар”, деб ёзади. Агар шундай бўлса, Марғинон Муғиноннинг ўзгарган шакли эмасмикан? Сўз таркибидаги “ғино” бойлик, мулкдорлик, “ино” эса кўза, хум мазмунини англатган. Демак, бундан Марғинон муғ халқининг бой ҳунармандлари яшаган макон маъносини англатади, дейиш мумкин. Хуллас, шаҳар қандай номланмасин, номи қандай мазмунни билдирмасин, бир нарса — унинг 20 асрдан ошиқ тарихга эга эканлиги аниқ эди.\nМарғилон тарихда ҳунармандлар шаҳри сифатида ҳам донг таратган. Хитойликлардан ипак етиштиришни ўзлаштириш ва уни дунёга ёйиш ҳам ана шу шаҳар тарихи билан боғлиқ. Шаҳар музейида сақланиб келаётган қорайиб кетган ипак мато парчалари ҳам, урчуқлар қолдиқлари ҳам олис ўтмишдан гувоҳлик беради. Бу ерда тайёрланган ипак матолар дунё бозорларида ниҳоятда эъзозланган. Аллома Шамсиддин Табризий “Марғилонннинг бир кўйлаклик шойиси Исфахоннинг бир йиллик даромадига тенг” деб ёзган эди. Дарвоқе, тўқимачилик ва ипак тўқиш саноати — дастгоҳлар ҳам илк бор шу шаҳарда пайдо бўлган. Бу ерда ҳунарнинг бирор тури йўқки марғилонликлар шуғулланишмаган бўлсин. IX асрда Марғилонга келган Хитой тарихчиси Чжан Хиу шаҳарда ҳунармандчиликнинг 60 дан ошиқ тури мавжудлиги хусусида маълумот беради. Дегрез, жибачи, бахмалбоф, бужгун, заргар, тубриз, чакассоз, тикувчи, читгар, найчасоз, кандакор, қулол... яна қанча ҳунармандлик турлари бу ерлик аҳолининг фаолияти асосига айланган. XV асрдан кейин шаҳарда ҳунармандчилик янада юксалган.\nЭндиликда бу ҳунарларнинг барчаси қайтадан тикланди. Нафақат тикланди, балки ҳунармандчиликнинг янги турлари ҳам пайдо бўлди. Бугун марғилонликлар орасида “чор ҳунар” деган атама мавжуд. Бунинг маъноси шуки, шаҳардаги ҳар бир ҳунарманд камида тўртта ҳунарни билиши, эгаллаши зарур. Ҳунарманднинг етуклик даражаси бир жиҳатдан ана шу билан ҳам ўлчанади. Аждодлардан авлодларга мерос бўлиб келаётган ноёб ашёлар ёки бугунги авлод яратаётган гўзал буюмларга бир назар ташласангиз улар ўртасидаги меросий боғлиқликни кўрасиз. Буларнинг ҳаммасида марғилонликларнинг юксак қадриятлари, ҳунармандчиликка алоҳида эҳтиромлари намоён бўлади.\nМарғилон шаҳри билан боғлиқ араб тилидаги илк ёзма маълумотлар IX-X асрларда яшаб ўтган тарихчи олимлар Мақдисий, Истахрий асарларида учрайди. Мақдисий “Иқлимларни ўрганиш учун энг яхши қўлланма” асарида Фарғонада Х асрда 40 та шаҳар ва 70 дан ошиқ қишлоқ бўлганлигини кўрсатиб ўтади. У бу шаҳарларни 3 тоифага — Миёнрўдий, Несия, Вағзи туркумларига ажратади. Несия шаҳарлари орасида Қубо, Баранг, Ўш, Марғинон, Риштон, Баннат, Кент шаҳарларини келтириб ўтади. Истахрий эса Марғилонни Мовароуннаҳрнинг ҳунармандчилик тараққий қилган гўзал ва катта шаҳри сифатида эътироф этади. XI-XII асрларда Марғилон ҳар жиҳатдан юксалган. Айниқса, Қорахонийлар ҳукмронлиги даврида шаҳарнинг ўз ҳукмдорлари пайдо бўлган ва улар мустақил равишда тангалар зарб қилдирганлар. Шаҳар ниҳоятда кенгайган. Унинг атрофига қурилган илк мудофаа девори ўрнига ўн иккита дарвозалик янги мудофаа девори тикланган. Шаҳарда арк, шаҳристон, унинг атрофида рабодлар қад ростлаган. Муаррихлар бу даврни Марғилоннинг шаҳарсозликда гуллаб-яшнаган даври сифатида таърифлайдилар.\n— Марғилон тарихий манбаларда савдо шаҳри сифатида ҳам тилга олинади. Жумладан, Мақдисий ўрта асрларда Марғилонда 10 дан ортиқ бозорлар ва карвонсаройлар бўлганлигини келтириб ўтади, — дейди Фарғона давлат университети доценти Эргаш Мўйдинов. — Бунинг сабаби бор, шаҳар водийнинг қоқ марказида жойлашган. Қўқондан Андижонга, Намангандан Қўқонга, Шошдан Ўшга, Ахсикентдан Қубога борадиган йўллар ана шу шаҳар орқали ўтган. Айниқса, бу ерда ҳунармандчиликнинг ривож топиши уни савдо шаҳрига айлантирган. Машҳур ёзувчи Абдулла Қодирийнинг “Ўткан кунлар” асари қаҳрамони Отабекнинг савдо ишлари билан айнан Марғилонга келиши ҳам бежиз эмас. Шаҳарнинг савдо йўлида жойлашиши унинг маданияти, санъати, илм-фани ривожланишига, водийнинг тараққиётга эришган гўзал кентларидан, қалъаларидан бирига айланишига хизмат қилган.\nАмир Темур ва темурийлар даврида Марғилон янада кенгайиб, обод шаҳарга айланган. Муаррихлар Соҳибқирон Амир Темурнинг бу шаҳарда мадраса ва масжидлар, маҳобатли иморатлар қурдиргани, мудофаа деворларини ниҳоятда мустаҳкам қилиб барпо эттирганлиги ҳақида маълумот берадилар. Шу сабабли Жамол Қарший “Мулҳақот ас-суроҳ”, Заҳириддин Муҳаммад Бобур “Бобурнома” асарларида “Марғилон — Фарғона мулкидаги энг обод ва гўзал шаҳар”, деб улуғлайдилар. Шаҳарнинг кенгайганлигини унинг бир неча дарвозали, мустаҳкам мудофаа деворига эга бўлганлиги, Жомеъ масжиди, миноралари, катта бозори ва ўнлаб карвонсаройлари мавжудлиги ҳам исботлайди. Қўқон хонлиги даврида Марғилон шаҳри бир неча бор вайрон этилиб, қайтадан обод қилинди. У Туркистоннинг марказий шаҳарларидан бири сифатида донг таратди.\nМарғилон тарихий обидалар, ёдгорликлар, меъморий иншоотларга бой шаҳар. ХХ аср бошларидаги архив маълумотларида шаҳарда XVIII-XX аср оралиғида бунёд этилган 50 дан ошиқ мадраса, 250 дан ортиқ масжид, кўплаб миноралар, хонақолар ва 20 дан кўп меъморий иншоотлар бўлганлиги қайд қилинган. XIX асрда фотосуратларга муҳрланган Исмоил Махсум, Маткаримбек, Ёр оталиқ, Қози калон, Искандар пошша, Саид Аҳмад ҳожи, Шоҳ Мансур номлари билан аталган обидалар ана шу тарихий ёдгорликларнинг бир қисми ҳисобланади.\nШу ўринда таъкидлаб ўтиш керакки, истиқлол йилларида юртимизнинг бошқа шаҳарларида бўлгани каби Марғилонда ҳам тарихий обидаларни, ёдгорликларни ўз асл ҳолида, тарихий кўринишига монанд тарзда қайта тиклашга киришилди. Хожа парсо, Ҳазрат бобо, Хожа Маоз, Улуғ мозор каби масжидлар, зиёратгоҳлар қайтадан қад ростлади. 2000 йилда улуғ аллома Бурхониддин Марғиноний таваллудининг 910 йиллиги халқаро миқёсда нишонланишии муносабати билан шаҳарда бунёдкорлик, қурилиш ишларига алоҳида эътибор берилди. Унинг кунчиқар уфқида улуғ аллома хотираси учун катта майдон барпо этилди. Гулларга кўмилган, фавворалар сув таратиб, атрофга гўзаллик бағишлаб турадиган майдоннинг марказида алломани дунёга машҳур қилган “Ал-ҳидоя” асари учун муҳташам ёдгорлик ўрнатилди. Юксак гумбазли, ислимий нақшлар билан безатилган баланд устунли, айвонли бу ёдгорлик шаҳарнинг ҳам тарихий, ҳам замонавий қиёфасига монанд тарзда яратилди. Туну кун одамларнинг оёғи узилмайдиган бу маскан эндиликда Марғилоннинг тимсолига айланди.\n— Ҳар гал шу майдонга келганимда буюк бобокалонимизнинг тарихда қолдирган улуғ мероси, илм-фан ва ислом фалсафаси, ҳуқуқшунослиги асослари ҳақида яратган ўлмас асарлари кўз олдимга келади, — дейди фахр билан шоир Исмоил Маҳмуд. — Аллома яратган асарлар нафақат ўз даврида, ҳатто бугунги кунда ҳам шарқ мамлакатларида, дунё миқёсида илмий тадқиқ қилинмоқда. Дунё қонуншунослигининг илмий асоси, деб эътироф этилмоқда. Ана шундай улуғ инсоннинг, алломанинг шаҳримиздан етишиб чиққанлиги ҳар биримизнинг қалбимизга ғурур бағишлайди. Биласизми, муаррихлардан бири Абдулкарим ас-Самъоний “Ал-Ансоб” асарида “Марғилон водийнинг машҳур шаҳарларидан. Бу шаҳардан кўп илм аҳли етишиб чиққан”, деб таъриф беради ва шундай илм аҳлларидан бири ҳақида “Имом Абдулазиз ибн Абдураззоқал-Марғиноний шу шаҳардан. Олтита ўғиллари бор эди. Ўғилларининг ҳаммаси олим ва солиҳ фарзандлардан бўлиб, мударрис ва фатво соҳиблари эдилар. Абдулазиз аз-Марғиноний олти ўғиллари билан чиқсалар, одамлар “Қаранглар, бир ҳовлидан 7 та муфти чиқди”, деб айтар эдилар”, деб ёзади. Албатта, Марғилондан бундай алломалар кўплаб етишиб чиққан. Шунинг учун Бурхониддин Марғиноний бобомизнинг асарига атаб барпо этилган бу майдон барча аждодларимиз хотираси эъзозланган маскан сифатида намоён бўлади.\n2005 йилда шаҳар ҳаётида яна бир катта, муҳим воқеа рўй берди. Мамлакатимиз Президенти ва халқаро ЮНЕСКО ташкилотининг қарорлари билан Марғилон шаҳрининг 2000 йиллик тўйи дунё миқёсида нишонланди. Шу муносабат билан шаҳарда бунёдкорлик, қайта қуриш, ободончилик ва кўкаламзорлаштириш ишлари амалга оширилди. Юртбошимиз ташаббуси билан шаҳардаги энг қадимий иншоотлардан бири Бурҳониддин Марғинонийнинг қадами теккан маскан — чиллахона деб аталган хонақо, мақбара ва масжиддан иборат ёдгорлик мажмуалари тўла қайта қурилди. Мажмуалар бағрида шарқона меъморий усулда безатилган айвонлар барпо этилди. Буларнинг бари кўркам, обод хиёбонга бирлаштирилди. Натижада шаҳар марказида унинг тарихини асл кўринишда намоён этувчи ёдгорликлар мажмуаси юзага келди. Шаҳарнинг бошқа қисмидаги яна бир тарихий обида — Саид Аҳмад ҳожи мадрасаси ҳам асл меъморий тарҳига кўра қайта бунёд этилди. Бу ер Марғилоннинг миллий ҳунармандчилик марказига айланди. Булардан ташқари, шаҳарда улуғ шоира Жаҳон отин Увайсий уй-музейи ҳам барпо этилди. Тўй муносабати билан шаҳарда 20 дан ортиқ тарихий ёдгорликлар қайтадан таъмирланди.\nМарғилоннинг тарихий қиёфаси асл ҳолида тикланди. Марғилонда замонавий шаҳарсозлик лойиҳаси асосида кўплаб янги иншоотлар бунёд қилинди. Давлатимиз раҳбари кўрсатмасига мувофиқ шаҳар марказида янги деҳқон бозори қад ростлади. Барча талабларга жавоб берадиган бу бозор янги меъморий тарҳ асосида яратилди. Шаҳарнинг ғарбий қисмида кенг кўчалар, хиёбонлар, кўкаламзор масканлар, обод турар жойлар, муҳташам ўқув юртлари ва бошқа иншоотларни ўз бағрига олган янги мавзе барпо қилинди. Бу ердаги ўқув масканлари замонавий асосда жиҳозланган. Замонавий ва миллий асосда қурилган тиббиёт коллежи биноси кўркамлиги, гўзаллиги, ўзига хос дизайни, ўқувчиларга яратилган имкониятлари билан бирорта олий ўқув юртидан қолишмайди. Бундай масканлар шаҳарнинг келажак рамзи ҳисобланади.\nБолалар учун қурилган аквапаркда ёш авлоднинг бугунги кундаги талаб-эҳтиёжларини қондириш учун барча шароитлар ҳисобга олинган. Ўйин майдонлари, сув ҳавзалари болаларнинг севимли масканига айланган. Умуман, шаҳар тўйи арафасида юқоридагилардан ташқари Ёшлар хиёбони, Ёпиқ сув саройи, Амфитеатр, Болалар ижодиёт маркази, Тиббиёт коллежи, мактаблар қурилиб, фойдаланишга топширилди. Уларни бунёд этиш учун 30 миллиард сўмга яқин маблағ сарфланди. Буларнинг ҳаммаси эндиликда Марғилоннинг янги, замонавий шаҳарсозлик қиёфасини намоён этмоқда.\nМарғилон шаҳрида бошланган бунёдкорлик, қайта қуриш, ободонлаштириш, кўкаламзорлаштириш ишлари бугунги кунда ҳам давом этмоқда. Ҳар бир кўча, маҳалла, мавзеда янги муҳташам иншоотлар қад ростламоқда. Кўчалар кенгайтирилмоқда. Янги турар жойлар, савдо расталари, маиший хизмат корхоналари қурилмоқда. Буларнинг бари шаҳарнинг яшиллик оламига зиён етказмасдан, унинг кўркига кўрк қўшган, замонавий қиёфасини шакллантирган ҳолда амалга оширилмоқда. Шаҳардаги Маъмуржон Узоқов номидаги истироҳат боғида ҳам кенг кўламда қайта қуриш ишлари бажарилди. Шаҳарнинг ғарбий қисмида ёш оилалар учун янги турар жойлар барпо этилди. Бундай лойиҳадаги уйлар келгусида яна кўплаб қурилади. Ёхуд унинг ёнгинасидаги гўзал иншоот — санъат мактабининг муҳташам биноси ҳисобланади. Унинг нафақат номи, ўзи ҳам ҳақиқий санъат кошонасига айланган. Марғилон шаҳри кўчалари бўйлаб юрсангиз ҳар бир қадамда ана шундай яратувчиликларга дуч келасиз. Ҳа, улуғ алломамиз Муҳаммад ал-Марғиноний Марғилонга берган таърифида ҳақ. Бугун ўз бағрида ҳам ноёб тарихий ёдгорликларни, ҳам замонавий шаҳарсозликнинг гўзал намуналарини жамулжам этган бу шаҳар бунёдкорлик борасида нафақат Фарғона водийсининг, мамлакатимизнинг ҳам марваридига айланмоқда.\nҲунармандлар шаҳри истиқболи\nМарғилоннинг бугунги миллий ҳунармандчилик соҳасида эришган ютуқларини кўраман десангиз, шаҳарнинг марказида жойлашган тарихий иншоот — Саид Аҳмад ҳожи мадрасасига келинг. Асл тарҳига монанд қайта қурилган, таъмирланган бу бинонинг ўзи марғилонлик, фарғоналик, умуман, водийлик қўли гул ҳунармандларнинг бунёдкорлик ишларининг намунасига айланган. Бу ерда аждодларимизнинг ноёб мероси қайтадан тикланган. Мадрасанинг Марғилон миллий ҳунармандчилик марказига айлантирилгани унинг маданият маскани сифатидаги мавқеини янада оширди. Мадраса хоналарининг деворларига нақшинкор панжарали дарчалар ўрнатилган, шиплари вассажуфт шаклида ишланган, айвонлари тоқилари, устунлари ёғоч ўймакорлиги, ислимий нақшлар билан безатилган. Мадраса саҳнидаги ариқ устига ўрнатилган тиним билмайдиган бежирим чархпалак ҳаёт абадийлигидан дарак бераётгандек.\nМарказда шаҳар ҳунармандлари томонидан яратилган энг яхши буюмлар, ашёлар, матолар кўргазмага қўйилган. Улар орасида турфа хил дўппилар, табиий чармдан ясалган ўнлаб оёқ кийимлари, қуроқлардан нақш бериб тикилган кўрпа-ёстиқлар, қўлда ясалган чолғу асбоблари, кўз олдингизда ял-ял товланувчи заргарлик буюмлари, ипакдан тўқилган турфа матолар, газламалар, матога гул солишда ишлатиладиган қолипларнинг ҳар хил намуналари, кандакорлар томонидан нақш тушириб ишланган патнислар, офтобалар ва яна бошқа кўплаб буюмлар ўрин олган. Марказда бу буюмлар кўргазмаси билан биргаликда буюртма асосида уларнинг савдоси ҳам йўлга қўйилган.\nЭнг муҳими, марказ ёш ҳунармандлар учун мактаб вазифасини ҳам ўтамоқда. Бу ерда ёш йигит-қизлар, болалар турли касбларни ўрганишмоқда. Кейинги йилларда бу ерда гилам тўқиш, заргарлик, кандакорлик ҳунарларини ўрганишга эътибор янада кучайди.\nМарғилонлик ҳунармандлар тайёрлаган гўзал, бежирим, дидингизга мос буюмларини, матоларини кўраман десангиз шаҳар кўчалари, бозорларидаги расталарни бир-бир айланинг. Ана шунда ниҳоятда чиройли, миллий анъаналар асосида тўқилган адрас, банарос, беқасам, атлас, шойи, духобаларнинг ўнлаб хиллари кўз олдингизда намоён бўлади. Халқимизнинг ижодкорлиги, яратувчилигига тан берасиз.\nУларни кўриб, бизга шундай имкониятларни яратиб берган мустақиллигимизга, озодлигимизга, бунёдкорлигимизга кўз тегмасин, дейман. Ҳунармандлар шаҳрининг келажаги бугунгидан ҳам истиқболли бўлишига ишонаман.\nЎзбекистон — меҳр-муҳаббат юрти...\nЮртимизга келиб-кетувчи меҳмонлар кўп. Айниқса, кейинги икки йил ичида улар сони янада ошди....\nБолангиз боғчага бормайдими, ҳоким бува?!...\nҲудудларда ўтказилаётган ўрганишлар, очиқ мулоқотлар чоғида аниқланган муаммоларни ҳал этиш партия депутатларидан алоҳида масъулият ва профессионал...\nАкадемиядан таралган тафаккур зиёси...\nРеспубликамиз Президенти Шавкат Мирзиёевнинг мамлакатимизнинг ҳар бир региони ва вилоятига ташрифи ва амалий кўрсатмалари ўша жойларда иқтисодий, и...


1 июлдан юртимизда нималар ўзгаради? » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Жамият » 1 июлдан юртимизда нималар ўзгаради?\n1 июлдан юртимизда нималар ўзгаради?\nЖамият 01-07-2020, 09:40 0\nАдлия вазирлиги бугун, 1 июндан қонунчиликда бўладиган ўзгаришлар хусусида маълумот берди.


01 декабр 2020, Тошкент вақти: 23:49\nТакаёнғоқ қишлоғининг исмини ошкор қилмаётганимиз яшовчисига кўра, куни кеча ёққан қалин қор боис Ўзбекистоннинг Қозоғистон ва Қирғизистон билан чегараолди ҳудудида жойлашган бу қишлоққа туташган йўллар ёпилиб қолган.\n- Ҳозир асосий муаммо йўл бўлиб қолди. Қор тозалайдиган машина йўқ, МЧС деган хизмат йўқ биз тарафларда. Шу уч кунгача йўл ёпилиб қолади шунақа қор тушганда, дейди Озодликнинг "Эркин микрофон"ига боғланган такаёнғоқлик тингловчи.\nУнинг сўзларига кўра, Ўзбекистоннинг аксар вилоятларида кузатилгани каби Такаёнғоқда ҳам чироқ йўқ.\n- Қишлоқда бизда газ йўғу, чироқни ҳам ҳоҳлаганда беришади, ҳоҳлаганда узишади. Лекин ҳар ойлигимиздан, пенсиядан чироқ учун сўраб ўтирмасдан ҳақ уриб қолади, дея нолиди бу суҳбатдош.\nТакаёнғоқ қишлоғида жами 80 та хонадон бор ва унда 500 атрофида аҳоли истиқомат қилади. Қишлоқ болаларига битта мактаб очилган.\n- 120 тача ўқувчи бор. Мактаб ҳам қишда яхши исимайди. Отоплениянинг охирги трубаларига бориб, сув совиб кетади, хоналарам совийди, деди Озодлик тингловчиси.\nЎзбекистоннинг тоғли ҳудудларида жойлашган Такаёнғоқ каби кичкина қишлоқларга давлат томонидан йўлга қўйилган жамоат транспорти қатнови тўхтаб қолганига кўп бўлган.\nХусусан, Такаёнғоққа шу кунларда аҳоли ўз автомобилларида қатнайди. Қалин қор тушадиган қиш кунларида эса фақатгина "Жип" ёки "Нива" русумидаги автомобиллар билан қишлоққа бориш мумкин.\nОзодликка боғланган тингловчига кўра, тоғликлар оғир шароит боис ҳам қиш ғамини кузда ейди, яъни қишлик емакни куздаёқ тоққа ташиб олади.\nҚуйида "Эркин микрофон"га боғланган такаёнғоқлик тингловчи билан суҳбатни тўлиқ тинглашингиз мумкин.


18:54, 31.10.2021 // 39145\n«Келажакда жарроҳ бўламан. Ўзим каби дарддан қийналган болаларни даволаш учун». Президентдан дуо олган наманганлик ўқувчи қиз ҳикояси\nШавкат Мирзиёев 2021 йил май ойида Тошкентдаги Республика ихтисослаштирилган онкология ва радиология илмий-амалий тиббиёт марказига ташриф буюриб, бу ерда даволанаётган болаларни йўқлаган, уларнинг ота-оналари билан учрашган эди. Давлат раҳбари билан мулоқотда бўлган болалар орасида наманганлик Нодирабегим Қосимова ҳам бор. Бу учрашув унинг ҳаётини буткул ўзгартириб юборди.\nСочидаги Гран-при ва унинг ортидан бошланган ташвишлар\nНодирабегим Қосимова, Намангандаги Президент мактабининг 7-синф ўқувчиси:\n—3 ёшимда бобом Ҳамидхон Отахонов гимнастика тўгарагига олиб борганлар. Ўзи соғлом, қомати чиройли бўлсин деб. Бу ерда спортга иштиёқим уйғонди, чиниқдим, тобландим. Гимнастика мусобақаларида ҳаракатларим, мимикамни кузатган мутахассислар рақсга ҳам қатнашишни тавсия қилишди.\nФото: Нодирабегим Қосимова архивидан.\n5 йил давомида Намангандаги 11-сонли мусиқа ва санъат мактабида рақс сирларини ўргандим. Кўплаб тадбирларда қатнашдим, танловларда ғолиб бўлдим. 2019 йили Россиянинг Сочи шаҳрида ўтказилган болалар халқаро ижодиёт фестивалида иштирок этиб, Гран-прини қўлга киритдим. Бу мен учун жуда катта муваффақият эди, лекин ҳаётимдаги муаммо ва ташвишлар ҳам шундан сўнг бошланди.\nГап шундаки, Сочида тадбирлардан сўнг тенгқурларим билан маза қилиб дам олдик, денгизда чўмилдик. Шундай чўмилишлардан бирида чап оёғим тошгами, темиргами тегди. Бироз оғриди, кўкарди. Уйга қайтгандан сўнг шифокорларга қаратдик, турли мазлар суртиб юрдим. Оғриқ унутилгандек бўлди. Спорт ва санъат билан шуғулланишда давом этдим.\nОрадан икки йил ўтиб, синфдан чиқаётганда мактаб партасига урилиб, оёғим лат етди. Аксига олгандек, яна ўша чап оёқ. Бу гал дори-дармон билан қутулиб бўлмади. Наманганда турли касалхоналарга, шифокорларга бордик, аниқ ташхис қўйиб бўлмади. Шундан сўнг Тошкентга, Республика ихтисослаштирилган онкология ва радиология илмий-амалий тиббиёт марказига йўлланма берилди. Бу ерда мутахассислар мени текшириб кўриб, аниқ ташхис қўйишди — болдиримда ўсма бор экан.\n«Тиббиёт марказига Президент келади» деб айтишганида операциядан энди чиққандим. У кишига шу ҳолатда кўрингани уялдим. Йўлакда биринчи палата бизники эди, охирига кўчириб қўйишларини илтимос қилдим. Лекин аслида давлат раҳбари билан кўришиш истаги бор эди, бу ҳақда ойимга ҳам айтгандим. Насиб экан, у киши ўша охирги палатага ҳам кирдилар. Мендан ҳол-аҳвол сўрадилар, орзу-ниятларим билан қизиқдилар. Телевизорда Президент мактабида ўқиётган тенгдошларимни кўриб, жуда ҳавас қилардим. Шуни айтдим. «Ўзингни Президент мактаби ўқувчисиман деб ҳисоблайвер», деб кулдилар.\n«Яна бир нарса сўрасам майлими?» дедим шундан сўнг. «Бемалол, сўрайвер» дедилар. «Сиз билан суратга тушмоқчи эдим» дедим журъат топиб. «Суратга ҳам тушамиз, дастхат ҳам ёзиб бераман» дедилар. Кейин Президент, ойим ва мен бирга фотога тушдик. Ҳеч қанча ўтмай бу суратни дастхатлари туширилган, рамкага солинган ҳолатда олиб келиб беришди.\nЯнги ўқув йили бошланганидан сўнг Намангандаги Президент мактабига чақиришди ва бу ерда 7-синфда ўқишни бошладим.\nСинфдошларимдан анча ортда эканлигимни биламан, шу учун астойдил ўқишга, менга билдирилган ишончни оқлашга ҳаракат қиляпман.\n«Синфимизда худди олдиндан ўқиб келгандек таассурот қолдирмоқда»\nОйдина Шерматова, Намангандаги Президент мактаби она тили ва адабиёти ўқитувчиси:\n— Хабарингиз бор, ҳар йили Президент мактабларига 24 нафар ўқувчи имтиҳонлардан сўнг қабул қилинади. Нодирабегим давлат раҳбари тавсиясига асосан 25-ўқувчи сифатида 7-синфга келиб қўшилди. Бизда бу синф иккига бўлинган, мен иккинчи синф раҳбариман. Нодирабегим билан бирга ҳисоблаганда 13 нафар ўқувчи бор.\nОчиғини айтганда, у дастлаб келиб қўшилганда менда жиддий хавотир бор эди. Чунки бу синфни икки йилдан бери олиб юраман, ўқувчиларим анча илгарилаб кетган, бир-бирларини имо-ишора билан ҳам тушунишади. «Синфга кўникиб, мослашиб кетармикин, ўқишда етказиб оладими?» деб ташвишландим.\nХавотирларим кўп ўтмай унут бўлди: Нодирабегим тиришқоқлиги, киришимлилиги ва ўқишга иштиёқи билан синфдошлар ҳамда устозлар меҳрини қозонишга улгурди. У худди синфимизда олдиндан ўқиб келаётгандек таассурот қолдирмоқда.\n«Президентдан қизимни дуо қилишларини сўрадим»\nКомила Отахонова, Наманган шаҳридаги скрининг маркази кичик тиббий ходими:\n— Оддий оиламиз, турмуш ўртоғим Ҳошимжон Эргашев бозорда савдо-сотиқ билан банд, ўзим кичик тиббиёт ходимиман. Нодирадан ташқари яна 3 яшар Мадинабону исмли қизимиз бор.\nНодирадан умидимиз катта, лекин шу йил болам бечора жуда қийналди. Оёғидаги эски дарди яна қўзғади, ҳеч ким аниқ ташхис қўёлмади. Кимдир суяги синган деса, яна кимдир саратон аломатлари бор, дейди. Охири кўпчиликнинг тавсияси билан Тошкентга — Республика ихтисослаштирилган онкология ва радиология илмий-амалий тиббиёт марказига бордик. Шу ерда касаллиги аниқ бўлди, операция ҳам ўтказилди.\nҚизимнинг Худога айтгани бор экан, шу ташвишлар билан ўралашиб юрган пайтимиз, Ҳайит арафасида касалхонага давлат раҳбари келиб қолдилар.\nАввал палатада қизимнинг ўзи билан суҳбат қурдилар, кейин мени ҳам чақиришди. «Шундай истеъдодли қизни тарбиялаганингиз учун раҳмат, мендан нима ёрдам?» деб сўрадилар. «Ҳеч нима керак эмас, қизимни дуо қилсангиз бўлди» дедим.\nПрезидент «наманганликларни шу хислати, эътиқодини ҳурмат қиламан, нима керак десанг, дуо сўрайди» дедилар. Қизимни саломатлиги зиёда, иқболи баланд бўлишини сўраб дуо қилдилар. Давлат раҳбари шундай чиройли дуо қилишларини кўриб, этларим жимирлаб кетди.\nШифокорлар «Қизингиз операциядан 6 ой ўтиб яхши бўлиб кетади» дейишган, шу муддат тезроқ келишини кутиб турибмиз.\nҲозир қўлтиқтаёқда юрибди. Бир пайтлар гимнастика тўгарагига борган, рақсларга тушган, танловларда ғолиб бўлган қиз учун бу қанчалик оғир эканлигини тасаввур қиляпсизми? Бир нарса таскин беради: шу дард баҳона қизим Президент билан учрашди, дуоларини олди.\nҚаҳрамонимиз Нодирабегим Қосимова болалигида машҳур спортчи ёки санъаткор бўлишни орзу қиларди. Энди унинг режалари ўзгарган ва қарори қатъий: келгусида шифокор, аниқроғи, жарроҳ бўлмоқчи. Ўзи каби дарддан қийналган болаларни даволаш учун...\n07:30 Кеча // 64571\n22:30, 15.05.2022 // 61204\n17:48, 15.05.2022 // 52119\n14:27 Кеча // 44847\n22:23, 15.05.2022 // 44164


Ўзбекистон: Нукусда нима гап ёки Девор ортидаги байрам (фото) - Фарғона.Ру ахборот агентлиги\nФотосуратда: И.А. Савицкий номидаги Нукусдаги Давлат санъат музейи ва унинг атрофидаги қурилиш ишлари. Фото © “Фарғона.Ру», 2015 йил сентябрь.\n4 сентябрь куни Нукусда бўлиб ўтадиган Игорь Савицкийнинг юз ёшга тўлиши муносабати билан тантаналарга таклиф этилганларнинг ярми келишади: Ўзбекистонда аккредитация қилинган дипломатик корпуснинг деярли ҳаммаси тадбирда иштирок этишдан бош тортди. Элчихоналар вакиллари дипломатларга хос назокат билан ички вазиятни баҳона қилдилар. Аммо бунинг ҳақиқий сабаби Савицкий номидаги машҳур музейнинг ходимларига маълум – улар шу йўл билан директор Мариника Бабаназарованинг ишдан бўшатилишига норозиликларини билдирмоқдалар.\nМузей биноси ҳамон девор билан ўраб қўйилган\nМузей ходимларининг айтишича, Савицкийнинг юбилейига юздан зиёд меҳмон таклиф этилган, уларнинг орасида ўзбекистонлик ва чет эллик маданият ходимлари, журналистлар ва дипломатлар бор. Бироқ, сўнгги ҳафта давомида меҳмонларнинг ярмидан кўпи учун меҳмонхоналарда банд қилиб қўйилган хоналар учун броларни бекор қилишга тўғри келди.\nҲатто Россиянинг Ўзбекистондаги элчиси Владимир Тюрденев ҳам юбилейга келмайдиган бўлди. Ҳолбуки, Россиянинг “Россотрудничество” (Нестле компанияси билан бир қаторда) ташкилоти музейнинг доимий ва асосий ҳомийларидан саналади.\nЮбилейга келадиган чет эллик меҳмонлар орасида ЮНЕСКО ташкилотининг Ўзбекистондаги ваколатхонаси ходимлари ҳамда Франциянинг “Музей дўстлари клуби” аъзолари бор, холос.\nШу вақтнинг ўзида Нукусда Игорь Витальевич Савицкий юбилейини ўтказиш бўйича тайёргарчилик ишлари жадал суратларда олиб борилмоқда. Тайёргарчилик ишлари музейда эмас, балки шаҳарнинг ўзида олиб борилаётганини қайд этиш жоиз. Эътиборга лойиқ жойи шундаки, музей ходимларининг ҳаммаси директор ишдан бўшатилганидан сўнг ташкилий ишлардан четлатилдилар, байрам ўтказиш бўйича барча ташкилий ишларни Нукус шаҳар ҳокимлиги ва Қорақалпоғистон Республикаси расмийлари ўз зиммасига олдилар. Улар Қорақалпоғистон маданият ва спорт ишлари бўйича вазир томонидан тасдиқланган тадбирлар дастурини тубдан ўзгартириб юбордилар.\nМузей икки янги биноси ҳовлисини ободонлаштириш ишлари. Бинонинг бири кўргазмалар учун, иккинчиси экспонатларни сақлаш учун\nМузей ходимларининг айтишича, олдинги режага кўра, байрам бошдан охиригача музей биносида ўтиши керак эди. Энди бўлса бу ерда Савицкий асарлари кўргазмасининг очилиши ҳамда таниқли ўзбекистонлик режиссёр Али Ҳамроев томонидан куни-кеча суратга олинган ҳужжатли фильм премьераси бўлиб ўтади, холос. “Кино қўйилишини бекор қилишлари ҳам мумкин”, - дейдилар музейчилар. Маълум бўлишича, Али Ҳамроевнинг ўзи ҳам Нукусга келмас экан.\nҚолган барча тадбирлар: байрамнинг очилиши, меҳмонлар ҳамда Қорақалпоғистон ва Ўзбекистон расмийларининг чиқишлари, музей ва Савицкийга бағишланган маърузаларни ўқиш ҳамда концерт Бердах номли Қорақалпоғистон Давлат мусиқали театрида бўлиб ўтади.\nМузей ходимлари байрамга таклиф этилишлари борасида ҳам иккиланиб қолдилар, чунки уларнинг қўлларидаги таклифнома бекор қилиниши мумкин, чунки ҳокимият ўзининг янги таклифномаларини чоп этиб бўлди.\nМузейга олиб борувчи йўлни кенгайтириш ишлари анчагача чўзилиши мумкин\nШу билан бирга, музейнинг икки биносидан бири - экспозицияларга аталгани (иккинчиси фондлар омбори бўлади) Мустақиллик кунига, яъни 1-сентябрга топширилиши керак эди, бироқ бино топширишга тайёр эмас: унда технологик жиҳозлар, хусусан, металлдетектор ва турникетлар ҳамда залдаги пастдан туриб ёритадиган подсветкалар ўрнатилмаган. Шунингдек, биринчи қаватдаги мамъурият учун хоналар ҳам тайёр эмас.\nМузей олдидаги майдонда ҳам ободонлаштириш ҳамда унга олиб борадиган йўлни таъмирлаш ва кенгайтириш ишлари 1 сентябрь куни якунига етиши керак эди. Бунинг учун ҳатто йўл четидаги дарахтлар ҳам кесиб ташланди. Бироқ икки сменада ишлаганларига қарамай, бугунгача чала қолган ишлар етарли. Эртагача бу ишларни тугатишлари осон бўлмаса керак.\nМузей атрофидаги ҳудудни ободонлаштириш доирасида ёш ва соғлом дарахтларни кесиш давом этмоқда


Президентимизнинг 2014 йил 6 февралда қабул қилинган “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарорига мувофиқ, Ўзбекистон Республикаси Ёзувчилар уюшмаси ва пойтахт вилояти ҳокимлиги ҳамкорлигида ташкил этилган ушбу тадбирда Тошкент, Сирдарё ҳамда Жиззах вилоятларидан ўттиздан зиёд умидли қаламкашлар қатнашди.\nАнжуманда Ёзувчилар уюшмаси раиси Муҳаммад Али ва бошқалар қайд этганидек, мустақилликнинг дастлабки йиллариданоқ давлатимиз раҳбари раҳнамолигида адабиёт, санъат, маънавият ва маърифатнинг юксалишига алоҳида эътибор қаратилаяпти. Илму ижод ривож топмоқда, истеъдодли ёшлар муттасил қўллаб-қувватланаётир. “Ижод” фондининг ташкил этилиши, ёш қаламкашларнинг илк тўпламлари “Биринчи китобим” рукни остида бир неча ўн минг нусхада чоп этилиб тарқатилаётгани ана шу эътибор ва ғамхўрликнинг амалдаги ёрқин ифодасидир.\n— Бундай самимий анжуманлар ёш ижодкорларнинг маънавий камолотида беқиёс аҳамиятга эга, — дейди тадбир иштирокчиси, Ёзувчилар уюшмаси Жиззах вилояти бўлими раҳбари Туроб Мақсуд. — “Устоз — шогирд” анъаналарига уйғун маҳорат мактаблари ёшларимизга тўғри йўл кўрсатиш, улар учун ижодий парвоз майдонини кенг очишга хизмат қилмоқда.\nДарвоқе, мазкур адабиёт байрамининг буюк бобокалонимиз номи билан аталувчи боғда ўтказилиши ҳам бежиз эмас. Мазкур аҳоли дам олиш маскани кейинги пайтда тубдан реконструкция қилингач, Янгийўлнинг сўлим ва обод гўшаларидан бирига айланди. Биллур фаввора, кўкаламзор майдон, кенг, баҳаво йўл ва хиёбонлар, ўндан ортиқ замонавий аттракционлар туман аҳолиси ва меҳмонларига байрамона кайфият улашмоқда.\nКун давомида семинар иштирокчилари назм, наср, бадиий публицистика шўъбаларига бўлиниб, машғулотларга киришдилар. Таниқли адабиётшунослар, устоз ижодкорлар умидли қаламкашлар учун маҳорат дарсларини ўтдилар. Икки авлод вакиллари ўртасидаги очиқ мулоқотлар мумтоз ва жаҳон адабиётининг нодир қирралари, таҳрир санъати, мавзу ва жанр уйғунлигига оид савол-жавоблар, адабий мунозараларга уланиб кетди.\nЯкунда анжуман қатнашчиларига ташкилотчиларнинг диплом ва эсдалик совғалари топширилди.\nМазкур рукндаги бошқа мақолалар: « Гўзал Фарғонанинг янги қиёфаси\tЮртимизнинг етти мўъжизаси »


Ўзбекистоннинг плей-оффдаги мумкин бўлган рақиблари: Австралия, Қатар/КХДР ёки Эрон!\nБугун 16-феврал 02:26\nҚўшилган вақти: 12.01.2019, 18:45\nҲап-паш дегунча, Осиё кубоги-2019 мусобақасининг муҳим - ҳал қиладиган ўйинларига етиб келибмиз. Эртага Ўзбекистон миллий терма жамоаси Туркманистонга қарши гуруҳдаги иккинчи учрашувни ўтказади.\nБиринчи ўйин ҳақида нима дейиш мумкин эди? Фақат иккита жавоб бор: ёки Купер "қуролларимиз"ни яширди, ёки у ярим йилда унчалик ишламаган. Келинг, иккинчисини аниқлаб кетайлик, бошқа бу мавзуга қайтмаслик учун.\nЭътибор беринг: ишламаган у, футболчилар ва унинг мураббийлар штаби бўлади! Қолганлар ишлаяпти: ЎФА ҳам, раҳбарлари ҳам, матбуот хизматидан тортиб, маъмурларгача ҳамма ишлаяпти. Аҳмаджонов барчасини қилиб беряпти! Фақат Купер & Co. ишламаган бўп чиқиши мумкин. Чунки, шароит, маблағ ва етарли футболчилар бўла туриб натижа қила олмаса - ишламаган бўлади. Бу ҳақида салбий натижадан кейин гапириш тўғри бўлса керак.\nҲўп, энди биринчи ҳолатдамиз, деб ўзимизни ишонтирайлик. Яъни Купер кучли ўйинимизни "яширмоқ"да! Рақиб ўқиб қўймасин деган, маънода. Бу тўғри қарор! Ҳозир "қарталар"ни очиб ташлаб бўлмайди. Уни ўйиндан ўйинга очиш керак. Агар шунақа қилган бўлса ва қила олса (ижобий натижа жиҳатидан) - унинг олдида Антонио Бандерасга ўхшаб шляпамни ечаман. Мени тушундингиз.\nБугунги мавзу бошқа нарса ҳақида. Плей-оффдаги рақибларимиз ҳақида. Гарчи, сал эрта бўлсаям эслаб қўяверайлик.\nДемак, плей-оффга чиқиш учун биринчи, иккинчи ва яхшироқ натижа билан учинчи ўринни олсак ҳам бўлади. Реал баҳо берсак гуруҳда 2-ўринни оламиз (1-ўринни оворсак - бу "космос"). Биласизми кимга тушамиз агар 2-ўринни олсак? "B" гуруҳидаги 2-ўрин соҳибига. У қайси жамоа дейсизми? Австралия! Ёки Сурия. "Кенгурулар"нинг эҳтимоли кўпроқ. Бу рақиб бизга маъқулми?\nЭнди 1-ўринни олдик дейлик. Шунақаси ҳам бўлади, чунки японлар иккинчи таркиб билан келишган. Унда "E" гуруҳидаги Саудия Арабистони/Қатар/КХДР термаларидан бири билан ўйнаймиз.\nАгар гуруҳда 3-ўринни олсак, бизни "D" гуруҳи ғолиби Эрон кутиб туради. Тўғри, бунинг учун қолган гуруҳлардаги (B ва E) учинчи ўрин соҳиблари биздан қониқарсизроқ ўйнашлари керак.\nБизга ким тушгани маъқул? Яхши савол бўлса керак. Мен бунга жавоб бера олмайман. Чунки ҳали туркманларга қарши қандай ўйнашимизни билмайман. Шу ўйин кўп нарсаларни очади.\nЯпония, ёшларини олиб келган. Улар Олимпиада-2020 га тайёргарлик кўришади. Бизга қарши ўйинларга улар шунчаки (катта эҳтимол билан) - спарринг рақиб сифатидаги ҳамкоримиз деб, қарашади.\nОлдимизда битта ечим бор: Ўзбекистон ўзининг асл савиясини кўрсатиб ҳар қандай рақиб бўлишидан қатъий назар ғалаба қозониши керак. Акс ҳолда бунақа ўйин билан уйга кетамиз. Етакчиси йўқ ўйин - узоққа боролмайди. Бу гап Аҳмедовгаям тегишли.\nЯна бир нарса: қониқарсиз натижа учун футболчиларга (айримларидан ташқари) маълум маънода чора кўриш керак. Бу амалиётни олиб кирадиган пайт етди, аллақачон.\nҚолганлар ишлаяпти, футболчилар ҳам ишласин! Бошқа гап йўқ!\n16:15, 15.02.2019 153\n15:15, 15.02.2019 141\n» Статистика : 904 (0/904)


Ўзбекистонда нафақалар тайинлашни қайта кўриб чиқиш таклиф этилди\n17:10 / 06.06.2018\n«Менинг фикрим» жамоавий мурожаатлар порталида нафақалар тайинлашни қайта кўриб чиқиш ҳақида петиция пайдо бўлди.\n«Қонунчилигимизда жамоа хўжалиги (эски колхозлар)да ишлаб, нафақага чиққан шахсларга давлат томонидан нафақалар тайинлашда ноаниқликлар мавжуд. Яъни мазкур тоифадаги нафақахўрларга нафақа тайинлаш вақтида иш стажини ҳисоблашда бироз адолатсизлик билан ёндашилмоқда», - дейилади мурожаат матнида.\nҚайд этилишича, архив ҳужжатларига асосланган ҳолда жамоа хўжалигида ишлаган шахснинг 365 кунлик меҳнати бир йил ҳисобида кўрилмоқда. Натижада, агар жамоа хўжалиги аъзоси 25 йил ишлаган бўлса – 11 йил, 37 йил бўлган бўлса – 23 йил, 40 йил ишлаган бўлса – 25 йил ҳисоблаб чиқарилмоқда.\n«Ажабланарлиси, ушбу муддатдан келиб чиққан ҳолда нафақа миқдори тайинланмоқда. Узоқ йиллар умрини жамоа хўжалиги ишига бағишлаган оддий одамларга шу йўсинда пенсия тайинланиши адолатдан бўлармикан», - дейилган матнда.\nЮқоридагиларни инобатга олган ҳолда, жамоа хўжалиги (эски колхозлар)да ишлаб, нафақага чиққан шахсларга давлат томонидан тўланадиган нафақалар тизимини қайта кўриб чиқиш таклиф қилинган.\nЭслатиб ўтамиз, аввалроқ айрим қоидабузарликлар учун ҳайдовчиларга жарималар ўрнига огоҳлантириш бериш таклиф қилинганди.\n20:10 / 11.08.2021\nЎзбекистонда кам таъминланган оилаларга болалар нафақаси ва моддий ёрдам тайинланади\n14:05 / 10.06.2020\nМагистратурага имтиҳонларни умумий павильонларда онлайн трансляция орқали ўтказиш таклиф қилинди\n09:17 / 06.06.2020\nҲокимларни сайлаш ҳақидаги петиция 10 мингдан ортиқ овоз тўплади\nЖорж Флойднинг ўлимида айбдорларни жазолаш талаб қилинган петицияни рекорд сонда одам имзолади


Ўзбекистонда пенсия ва нафақа олувчилар сони қанча? Пенсия жамғармаси янги статистика эълон қилди\n2021 йил 1 март ҳолатига кўра, Ўзбекистонда пенсия ва нафақа олувчилар сони 3,8 миллион кишини ташкил этмоқда.\nПенсия жамғармаси 2021 йилнинг 1 март ҳолати бўйича республикадаги жами пенсия ва нафақа олувчилар сонини маълум қилди.\nҚайд этилишича, март бошида жами пенсия олувчилар 3,4 миллион кишини, нафақа олувчилар эса 410,5 минг кишини ташкил этди.\nПенсия олувчилар бўйича рақамлар\n2021 йилнинг 1 январ ҳолатига нисбатан пенсия олувчиларнинг умумий сони 2021 йил март ҳолатига 39,6 минг нафар (0,4 фоиз)га ортди.\nШундан. ёшга доир пенсия олувчилар сони 21,8 минг, ногиронлик пенсиялари 4,3 минг, боқувчисини йўқотганлик пенсияси олувчи оилалар сони 3,5 мингтага ортди.\nСўнгги маълумотларга кўра, ёшга доир пенсия олувчилар 2,8 миллион киши, ногиронлик пенсияси олувчилар 390,8 минг киши, боқувчисини йўқотганлик пенсияси олувчи оилалар 192,5 мингтани ташкил этмоқда.\nНафақа олувчилар бўйича рақамлар\n2021 йилнинг 1 январ ҳолатига нисбатан жами нафақа олувчилар сони 2021 йил 1 март ҳолатига 9,9 минг нафар (0,3 фоиз)га ортди. Шундан ёшга доир нафақа олувчилар сони 2,3 минг кишига, ногиронлик нафақаси олувчилар сони 6,5 минг кишига ва боқувчисини йўқотганлик нафақасини олувчи оилалар сони 1 минг 32 тага ортган. Жорий йилнинг январ–феврал ойларида 11,5 мингта янги нафақалар тайинланган.\nМаълум қилинишича, март бошида Ўзбекистонда ногиронлик нафақаси олувчилар сони 328,9 минг киши, ёшга доир нафақа олувчилар 45,1 минг нафар, боқувчисини йўқотган нафақа олувчилар (оилалар) 36,4 мингтани ташкил этмоқда.\nЭркаклар ва аёллар улуши\nПенсия жамғармаси статистикасида республикадаги пенсия ва нафақа олувчи жами эркак ва аёллар улуши ҳам келтирилган. Ҳисоб-китобларга кўра, март ойи бошида жами пенсия ва нафақа олувчи эркаклар 1,6 миллионни (43,2 фоиз) ташкил этмоқда. Маълум қилинишича, Ўзбекистонда пенсия ва нафақа олувчи аёллар жами 2,1 миллионга (56,8 фоиз) етди.\nАввалроқ, 2021 йил 1 январ ҳолати бўйича мамлакатда пенсия ва нафақа олувчиларнинг умумий сони 3,8 миллион экани хабар қилинганди.\nМаълумот учун, Пенсия жамғармасининг 2020 йил учун даромадлар режаси 20,1 триллион сўм бўлиб, ижроси 20,5 триллион сўмни (шундан солиқлардан ташқари тушумлар миқдори 176,2 миллиард сўмни) ташкил этган.\n2021 йилда эса жами пенсия ва нафақалар учун 36,5 триллион сўм маблағ харажат қилиш режалаштирилгани, бунинг 23,5 триллион сўми даромадлар, 14,7 триллион сўми давлат бюджетидан трансферт олиш ҳисобига қопланиши маълум қилинган.\nЭслатиб ўтамиз, 2020 йил 1 февралдан иш ҳақи, пенсия ва нафақалар 7 фоизга оширилган эди. 2020 йил 1 сентябрдан бошлаб эса пенсия ва нафақалар миқдори 10 фоизга оширилган.\n18:50 / 15.03.2021\nПенсия жамғармаси 100 ёшли пенсионерлар сони ва уларга белгиланган қўшимча тўлов ҳақида маълумот берди


Аҳмедов “Арсенал” ва “Ницца” унга қизиққанини айтди\n10 август, 2017, 07:12 1163\nҲозирда Хитойнинг “Шанхай СИПГ” жамоаси фаолият олиб бораётган Одил Аҳмедов “Арсенал” ва “Ницца” унга қизиққанини ва келажаги борасида фикр билдирди.\n“2011 йил мен “Арсенал”га ўтишим мумкин эди. Албатта, ким ҳам бундай жамоада ўйнашни истамайди дейсиз. Бироқ ўшанда, мен “Анжи” билан шартнома имзолаган эдим. Улар мени қўйиб юборишмади. Чунки, ўшанда, Европа даражасидаги жамоа шакллантирилиши айтилган эди.\nБундан икки йил олдин АПЛ жамоасидан таклиф бўлди. Яқинда “Ницца” ҳам таклиф билан чиққан эди. “Краснодар” Европа лигасида улар билан рўбаро келган эди. Уларга ўйиним ёққан шекилли, мавсум якунланганидан сўнг, французлар “Краснодар”га таклиф билан чиқди.\nБироқ мени “буқалар” билан шартномам бор эди. Французлар билдирган трансфер суммаси эса рус клубини қаноатлантирмади. Мен буни тўғри тушундим ва қабул қилдим. Менинг Хитойга трансферим ҳаммага фойда бўлди. Жумладан, “Краснодар”га ҳам. Ахир жамоа учун футболчини 500 минг эмас, 5 млнга сотган афзал-ку. Билишимча, Россияга бошқа қайтмайман. “Шанхай”дан сўнг, ўз Ватанимда ўйнашни истайман”, – деб унинг сўзларини келтирди 8news.ru сайти.\nФутбол | 22 июнь, 2018, 06:59\nАргентина - Хорватия учрашувининг энг яхши футболчиси ким бўлди?\nФутбол | 22 июнь, 2018, 08:00\nАргентинани йирик ҳисобда енган Хорватия плей-офф масаласини муддатидан аввал ҳал қилди (видео)